
I. 

Yor ftrundlovs Forhold til Øieblikkets politiske 

Bevægelser. 



Hin gammel Fabel melder, at der engang var udbrudt 
en almindelig Krig mellem de firføddede Dyr og Fug- 
lene. Dyreverdenen havde deelt sig i to kæmpende 
Hære, som rykkede frem: det gjaldt om Seier eller 
Nederlag. Hvert levende Væsen havde taget sit Parti; 
dog var der een Skabning, som ikke vilde erklære sig, 
men holde sig svævende over begge Partier, det var 
Flagermusen. Den tænkte som saa: i urolige Tider 
maa man være forsigtig, ikke overile sig, men see Tin- 
gene an og holde gode Miner med Alle. Ingen kan \ide, 
til hvilken Side Seieren vil helde; den Kloge er for- 
beredt paa Alt: seire de Firføddede, saa hører jeg i 
deres Tal, thi ogsaa jeg er firføddet; men skulde det 
skee, at Fuglene fløi af med Seieren, velan, saa har 
jeg jo Vinger og kan meget godt gjælde for en Fugl. 
Der er desuden noget Ophøiet og Overlegent i, saadan 
at hæve sig over Partierne; man er saa uhildet, saa 
alsidig, saa hæderlig uinteresseret. Og naar Liden- 
skaberne lægge sig, hvad saa? Saa bliver jeg Freds- 
mægler, anbefaler gjensidig Imødekommen, indleder 
Overeenskomster og er bestandig ovenpaa. Saaledes 
tænkte nu Flagermusen; thi Flagermusen var en Po- 

litiker, en diplomatisk fiin Politiker. Men de stri- 
dende Parter lode sig ikke narre; de mærkede snart 
det tvetydige Væsen, og saa uenige de end indbyrdes 
vare, bleve de dog uden videre enige om at slaae den 
Tvetydige ihjel. 

Som det gaaer Flageriuusen i Fablen, saaledes — 
men« de meg^t Ængstelige — maa det vist gaae hver 
den, der i en bevæget Tid vil træde frem for Folket 
med et veiledende Ord, hvis han, vel at mærke, ikke 
selv vil tage Parti, men indskrænke sig til Forsøg paa 
at tyde Bevægelserne og kaste Streiflys over Partiernes 
Tumleplads. — Dog, saa mørke ere Udsigterne ikke. 
Vistnok kjender Historien Partikampe, i hvilke Liden- 
skaberne skrige saa høit, at fornuftige Grunde maae 
tie; men det er Uveirsrædsler, samfundsomvæltende 
Jordskjælv. Slige Uveirsrædsler have hidtil, lykkeljg- 
viis, holdt sig udenfor vort Fædrelands Grændser. Vi 
vaagne af en gammel Døs, men derfor ville vi dog 
ikke fare op i Lidenskab og give os til Priis for 
uklare Stemningers blinde Lidslgrdelser. Vi ville tænke, 
før vi handle, og prøve, før vi dømme. Endnu staaer 
Vidnesbyrdet fast, Historiens hæderlige Vidnesbyrd, at 
det danske Folk er et roligt, sindigt, alsidig betænk- 
somt Folk. 

Vi lytte til deres Ord, som ville stifte Fred; men 
vi ynde ikke de politiske Flagermuus: de undvige d^^t 
Wtebre Lys og sværme helst i Tusmørke. Vi agte paa 
Besindighedens Stemme, men vi kunne ikke beundre 
de tvetydige Mellemhandlere, hvis Færdighed det er 
aft bryde Spidsen af ethvert Princip og fordunkle, hvad 
der ligger paa Bunden. Vi sætte Priis paa Foirlig og 
Maadehold, men ere paa vor Post mod tjenstvillige 

Forligelseskommissærer, der møde med Oplag af alle- 
haande Meninger, indrettede efter Omstændighederne, 
og skifte Farve som det Firbeen man kalder Kamadeon. 
Vi have en Forestilling om, at de trods deres tilsyne- 
ladende Upartiskhed sidde dybt indviklede i Parti- 
interessernes Væv, at de, reent ud sagt, have Noget 
bag Øret. Et Folk sætter aldrig Lid til dem, der 
gjøre Indtryk af at have Noget bag Øret. Der er en 
folkelig Dyd, der hedder Ærlighed; til Ærlighed svarer 
Aabenhed og til Aabenhed den Frimodighed, der i 
sømmelig Selvbegrændsning rykker ud med Sproget og 
giver os Sagen, som den er, hvad enten den for 
Øvrigt er os behagelig eller ubehagelig. 

Det er vel efter menneskelige Vilkaar umuligt, at 
et levende Folk kan røre sig frit under en fri For- 
fatning, uden at der danner sig Partier. Dygtige Parti- 
førere ere uundværlige Størrelser i Samfundet; ethvert 
Parti maa saa staae og falde med den Sag, hvorfor 
det kæmper. Men det folkelige Foredrag kan ikke 
tage Parti; det ligger i Sagens Natur, det er umidigt. 
Med hvem skulde det vel tage Parti? Med Folket! — 
Men Folket som Folk er intet Parti. Det folkelige 
Væsen rører sig, mere eller mindre fordunklet, i alle 
Partier — til Høire saa vel som til Venstre. Det 
folkelige Væsen omslutter det Hele, forgrener sig i 
Alt og gjennemtrænger os alle. Det folkelige Element 
indgaaer i de allerforskjelligste Blandinger, det gjælder 
om at faae det udskilt af disse Blandinger saa reent 
som muligt. Naar to eller flere Partier strides om en 
for hele Folket vigtig Sag, og den folkelige Maalestok 
lægges an, da er det en Selvfølge, at et Parti kan 
blive stillet i et fordeelagtigere Lys end et andet; men 

heri er ingen Partiskhed. Det, hvorpaa det kommer 
an, er alene det: at Maalestokken er rigtig, og Partiet 
rigtig bedømt. At fremstille et Parti enten yærre eller 
bedre end det vitterlig er, er partisk; men uden alle 
Bihensyn at ville charakterisere det som det er, er 
ikke partisk. 

Det vil koste Arbeide, inden den store Almeenhed 
naaer saa vidt, at den,, uhildet af Partihensjn, kan 
skjelne skarpt mellem det Folkelige og det Ufolkelige. 
Et glædeligt Tegn er dog allerede givet. Det menige 
Folk har begyndt at faae Øinene op for en meget 
vigtig Adskillelse, Adskillelsen mellem praktisk Politik 
og almeenfattelig Belysning af politiske Tilstande. Et 
lille Exempel. Ingen skal med Grund kunne sige, at 
Befolkningen i denne Egn mangler praktisk Sands for 
Øieblikkets .brændende Spørgsmaal. Og Ingen skal 
med Grund kunne sige, at der i de Foredrag, jeg for- 
rige Aar fra dette Sted havde den Ære at holde for 
en talrig Kreds af velvillige Tilhørere, blev taget Parti 
enten for Høire eller for Venstre. Naar der nu des- 
uagtet er yttret Ønske om, at de almindelige Syns- 
punkter, som da bleve fremsatte, maatte ved en vi- 
dere Fortsættelse finde nærmere Opklaring og tyde- 
ligere Anvendelse paa givne Tilfælde, da tør jeg vel 
uden Anmasselse ansee den hæderlig gjentagne Ind- 
bydelse som et Beviis paa, at den nævnte Adskillelse 
begynder at trænge igjennem. 

Det folkelige Foredrag kan gaae ad meget for- 
skjellige Veie, plukke Frugter af forskjellige Træer og 
øse af mange Kilder. Det kan hente sine Emner fra 
Mythologie , Sagnhistorie , almindelig Verdenhistorie 
o. s. V.; men med alt dette er der dog Et, der aldrig 



bør tabes af Sigte. Folket lever i det Nærværende. 
Det nærværende, virkelige Liv har en Mangfoldighed 
af Tilstande, Bryderier, Forviklinger og Spørgsmaal, 
som daglig melde sig med stor Paatrængenhed ; til 
Besvarelse af disse Spørgsmaal maa det folkelige Fore- 
drag først og sidst, om end kun middelbart, pege hen. 
Det folkelige Foredrag skal ikke slaae ned i det Øie- 
blikkelige med Paastand om, at Dette eller Hiint er 
det Eneste, der bør gjøres; det skal meget mere lægge 
an paa at opklare de stedfindende Forhold saaledes, 
at hver Enkelt i Folket og derved det hele Folk efter- 
haanden kan hæve sig til det Trin af Overskuelse og 
Indsigt, at Fleertallet og, om muligt. Alle sættes i 
Stand til at fælde en fornuftig, selvstændig og be- 
grundet Dom. 

Hvorledes dette efter min Opfattelse, bliver at 
forstaae, vil kunne sees, idet jeg nu gaaer over til at 
behandle nærværende Foredrags anmeldte Emne: vor 
Grundlovs Forhold til Øieblikkets politiske 
Bevægelser. 

Den lille Bog med Overskriften: Danmarks Ri- 
ges gjennemseete Grundlov af 5te Juni 1849, 
er vel i Omfang noget nær den mindste, men efter 
Indhold den største i vor Litteratur. Det er en Folke- 
bog saa almeenfattelig , at den kan læses og forstaaes 
uden juridisk Lærdom. Heri ligger da en Opfordring 
for Hvermand, der vil danne sig en selvstændig Dom 
om vor Forfatning, til ikke at lade sig nøie med ud- 
revne Sætninger, men at kjende Loven i dens Sammen- 
hæng og gjøre sig fortrolig med dens Aand og Bogstav. 

At Grundloven deler den samlede Statsmagt i tre 
Magter, den lovgivende, den udøvende og den døm- 

mende, saaledes, at (§ 2) den lovgivende Magt er hos 
Kongen og Rigsdagen i Forening, giver os i denne 
Sammenhæng ingen Anledning til særlig Overveielse. 
Men Rigsdagens Tvedeling vækker vor Opmærksomhed. 
„Rigsdagen", hedder det (§ 29), „bestaaer af Folke- 
thinget og Landsthinget." Hvad betyder denne Tve- 
deling? Hvorfor kunde det ikke være nok med Folke- 
thinget alene? Den eneste Oplysning vi herom kunne 
erholde, maa søges i Valgmaaden (§§ 30 — 40). Folke- 
thingets Medlemmer vælges umiddelbart af de i Be- 
folkningen Valgberettigede „efter Forholdet af et Med- 
lem til 16000 Indvaanere". Valget af Landsthingets 
Medlemmer er derimod mere begrændset og middel- 
bart (§ 34); det hele Antal er kun 66, af hvilke 
Kongen udnævner 12, o. s. v. 

At Grundloven ved denne dobbelte Valgmaade 
har villet sikkre sig en saa alsidig og fuldstændig 
Repræsentation af den hele Folkevillie, som muligt, er 
udenfor al Tvivl. Den har i dette Øiemed opfattet 
Folkevillien fra to forskjellige , men dog uadskillelige 
Hovedsider, nemlig som Fleertalsvillie og som en i 
det Heles Vel begrundet Fomuftvillie. Den har vel 
antaget, at Statsstyreisens fornuftige Element lige saa 
fuldt vilde være tilstede i det ene Thing som i det 
andet, men derhos tillige antaget, at den gjennem 
Fleertallet gaaende Fomuftvillie bedst kunde blive 
prøvet, klaret og begrundet, naar der ved en for- 
skjellig Valgmaade blev sikkret de forskjellige An- 
skuelser en behørig Indflydelse paa Forhandlingernes 
Gang. Ved at give de umiddelbare Valg en forholdsviis 
vid Udstrækning har Loven sørget for, at hele Befolk- 
ningen kan, saa at sige, komme Regjeringen i Tale og 



igjennem sine valgte Ordførere faae en afgjørende 
Stemme med i Lovgivningsvæsenet. Det levende Folk 
med dets Stemninger, Tanker og Meninger, dets vex- 
lende Trang og Fordringer har da hvert Aar sine 
Talsmænd paa Rigsdagen: det er, almindelig seet, 
Folkethingets Betydning. 

Men efter Grundlovens Mening kan Folkethinget ikke 
siges at repræsentere Folk^ i Et og Alt ; dette Thing er, 
ifølge Valgmaaden, et Udtryk for Folkevillien, nærmest 
opfattet som umiddelbar bevægelig Fleertalsvillie. Grund- 
loven gaaer ud fra, at et Folk ikke altid er tjent med 
at faae alt det øieblikkelig sat igjennem, som et til 
en given Tid herskende Fleertal fordrer; Grundloven 
gaaer ud fra, at Vælgerfolket, der staarø bagved, om 
det i Grunden altid vil det Rette, dog ikke altid har 
den fulde, klare, tilstrækkelige Indsigt i, hvad der i 
enhver Sag er det Rette, og desaarsag, naar Sindene 
sættes i Røre, og Partiinteresser ere med i Spillet, 
kan lade sig henrive til at ivre for Noget, som nøiere 
beseet, er til Skade for Land og Rige. Grundloven 
gaaer ud fra, at et opvakt Fleertal, just fordi det er 
levende, driftigt og opvakt, kan forledes til at gjøre 
Skridt, som Folket bag efter, naar Følgerne have viist 
sig, bitterlig maa fortryde. 

I Betragtning heraf har Grundloven til Modvægt 
mod det rørige, fremaddrivende Element i Folkethinget 
ved en egen middelbar Valgmaade oprettet et andet 
Thing, Landsthinget, hvis Betydning er: at afgive det 
mere paaholdende, controllerende Element og ved sit 
Fleertal træde mæglende op mellem Regjeringsvillien 
og Fleertalsvillien. 

Mellem begge Thing staaer den kongelige Regje- 
ring, virkeliggjort i et ansvarligt Ministerium. 

Her er da i dette Regjeringshele tre Midtpunkter, 
tre Myndigheder, tre Villier; men hvor er den her- 
skende Eenhed? Hvilken af de tre Myndigheder har 
her den oprindelige Overvægt? Hvor ligger det egen- 
lige Tyngdepunkt? Det er paa Forhaand ikke let at 
sige; thi hver af de tre har sin egen Selvgyldighed. 
At Folkethinget ingenlunde tør betragtes som under- 
ordnet Led, fremlyser tydelig af § 48, som siger: 
„Forslag til Finantsloven og Tillægsbevillingslovene 
behandles først i Folkethinget." — Men at Lands- 
thinget i Et og Alt er ligestillet med Folkethinget, 
kan udtrykkeUg sees af enhver Paragraph, hvori 
Thingenes særlige Virksomhed, hvert for sig, og deres 
gjensidige Forhold omtales (§§ 50 — 54). Kan Folke- 
thinget ændre Forslaget til Finantsloven, saa kan 
Landsthinget, hvis det finder Grund derjbil, sige Nei 
til de foretagne Ændringer. I modsat Fald vilde det 
jo være Folkethinget alene, der havde Skattebevillings- 
ret. Landsthinget maatte da være at betragte som 
en Levning af „de raadgivende Stænder;" men at 
Landsthinget, hvad det Finantsielle angaaer, lige saa 
fuldt er lovgivende som Folkethinget, er tydeligt. 
Dersom Landsthinget, hvad Finantsloven angaaer, blot 
havde en raadgivende, ikke en lovgivende Indflydelse, 
saa maatte det ogsaa i Henseende til de øvrige Re- 
gjeringshandhnger staae et heelt Trin lavere end 
Folkethinget; dets Myndighed vilde da hermed ophøre 
at være virkelig lovgivende Myndighed. Men at denne 
Opfattelse staaer i aabenbar Strid med Grundlovens 
Aand og Bogstav, falder i Øinene, naar vi sammen- 



ligne § 2 „Den lovgivende Magt er hos Kongen og 
Rigsdagen i Forening", med § 29: „Rigsdagen bestaaer 
af Folkethinget og Landsthinget." 

Tvedelingen er altsaa, naar vi see paa det hele 
Regjeringssystem, blevet til en Tredeling: Folkethinget, 
Landsthinget og mellem begge Kongens ansvarlige 
Ministerium. Om denne Tredeling nu i Et og Alt er 
hensigtssvarende , eller om der maaskee heri for Een- 
hedens og Enighedens Skyld burde skee en Foran- 
dring, er et Spørgsmaal for sig. Grundloven, een 
Gang gjennemseet, kan atter gjennemsees; den udgiver 
sig jo ikke for ufeilbar. Det hedder (§ 95): „Forslag 
til Forandring i eller Tillæg til nærværende Grundlov 
kunne fremsættes saa vel paa ordenlig som paa over- 
ordenlig Rigsdag." Men — dette staaer.fast — saa 
længe Grundloven er, maa den gjælde ubetinget; den 
er for Tiden vor høieste Maalestok for, hvad der er 
lovligt og hvad der er ulovligt; vi have ingen anden. 
At underlægge Grundloven en anden Mening end den, 
som vitterlig svarer til dens Aand og Bogstav, er ufol- 
keligt, thi det er uærligt. At benytte sig af Ordklang 
og give det Udseende af, at Folkethinget i Et og Alt 
repræsenterer den hele fuldstændige Folkevillie, er 
ufolkeligt, thi det er uærligt. At rive en enkelt Sæt- 
ning ud af dens Sammenhæng og fordreie den til en 
saadan Mening, at Landsthinget, hvad Finantslovens 
endelige Vedtagelse angaaer, ikke skulde have lige 
Myndighed med Folkethinget, er ufolkeligt, thi det er 
uærligt. Og Eet endnu: at ville stille det ansvarlige 
Ministerium i en saa eensidig Afhængighed af et 
stemmegivende Fleertal, at den kongelige Villie svin- 

der ind til en tom Form, et intetsigende Symbol, ^r 
ogsaa, som vi nu skulle see, ufolkeligt og uærligt. 

Hvad lærer Grundloven os om Kongens personlige 
Stilling i Regjeringssystemet og om den kongelige Villies 
Magt og Betydning? „Kongen er ansvarsfri, hans Per- 
son er hellig og ukrænkelig. Ministrene ere ansvarlige 
for Regjeringens Førelse" (§ 12). Naar man nu heraf 
udleder, at man ikke paa upassende Maade bør blande 
Kongens Navn ind i Partiernes Strid, og at Kongen 
kun igjennem ansvarlige Ministre udøver sine Regje- 
ringshandlinger o. s. v., da er dette jo ganske i sin 
Orden. Men gaaer man videre og udleder heraf, at 
Kongens personlige Villie i Virkelighed ingen Ind- 
flydelse har paa Styrelsens Gang, da er dette saa 
stridende mod Grundlovens Aand og Bogstav, som 
det vel er muligt. 

Ved personlig Villie maae vi her, vel at mærke, 
ingenlunde tænke paa private Ønsker eller individuelle 
Tilbøieligheder. En i Sandhed pei*sonlig Villie gaaer 
altid ud paa noget Væsenligt, i personlig Forstand Al^ 
meengyldigt. Den kongelige Villie gaaer personlig ud 
paa at overholde, hævde og gjennemføré Danmarks 
Riges gjennemseete Grundlov med alle deraf flydende 
Bestemmelser: dette vil Kongen personlig; dette og 
kun dette kan han som Konge personlig ville. „For* 
inden Kongen tiltræder Regjeringen, afgiver han skriftlig 
i Statsraadet den edelige Forsikkring, ubrødelig at 
holde Rigets Grundlov" (§ 7). Under denne Forud- 
sætning bliver Kongen personlig høieste Fuldbyrder af 
alle Regjeringshandlinger: uden den kongelige Villie er 
Loven død. Ministrenes Ansvarlighed er desaarsag 
dobbelsidig: de ere ansvarlige for Rigsdagen, og de 



11 

ere ansvarlige for Kongen. Hvad siger Grundloven? 
„Kongen udnævner og afskediger sine Ministre. Han 
bestemmer deres Antal og Forretningernes Fordeling 
imellem dem." (§ 13). Mener el; Ministerium ikke at 
kunne forsvare for Rigsdagen, at det bliver paa sin 
Plads, da er det unegtelig beføiet til at træde af. 
Men Kongen har, ifølge Grundloven, jo ogsaa fra sin 
Side Ret til at afskedige Ministre, der ikke træffe, 
hvad han til Rigets Bedste anseer for det Hensigts- 
svarende, og vælge sig et Ministerium, hvor et saa- 
dant kan findes, som ved alle lovlige Midler vil ar- 
beide paa at gjennemføre Hans Majestæts personlige 
Opfattelse af den rette, lovlige Gang i Styrelsen. — 

Hvad lærer Grundloven om Kongens Forhold til 
Rigsdagen? „Uden Kongens Samtykke kan Rigsdagen 
ikke forblive længere sammen endtoMaaneder*'. (§ 13). 
„Kongen kan sammenkalde Rigsdagen til overorden- 
lige Sammenkomster". (§ 20). „Kongen kan opløse 
enten hele Rigsdagen eller een af dens Afdelinger". 
(§ 22). „Har Kongen ikke stadfæstet et af Rigsdagen 
vedtaget Lovforslag inden næste Rigsdags Samling, 
ansees det som bortfaldet". (§ 24). Det fremlyser da 
heraf, at den kongelige Villies Functioner ere mere 
end symbolske, at det er Regjeringshandlinger af gjen- 
nemgribende Betydning. Grundloven har ved at ind- 
rømme den kongelige Villie en saa væsenlig over- 
ordnet Myndighed villet sikkre sig en den hele Regje- 
ring besjælende og styrende Eenhed. Det er fra dette 
Synspunkt af Vigtighed at gjøre sig Rede for, hvor- 
ledes det constitutionelle Monarchie i Principet ad- 
skiller sig paa den ene Side fra Enevoldsmagten (det 
absolute Monarchie), paa den anden Side fra Fieer- 

talsmagten (Demokratiet) — særlig med Hensyn paa 
Folkevillien. 

I det absolute Monarchie gaaer Folkevillien under 
i Kongevillien, thi Kongen staaer over Loven : den ene- 
vældige Hersker magter vilkaarlig det Hele. I Demo- 
kratiet gaaer Folkevillien til Grimde i Fleertalsvillien: 
det er ikke Folkets sunde Fornuft, for saa vidt den 
forfatningsmæssig arbeider sig frem, som her er Hoved- 
sagen; nei, det er Befolkningens i de fleste Stemmer 
udtalte Stemning, som ophøies til øverste, styrende 
Magt og Myndighed. I det constitutionelle Monarchie 
staaer den kongelige Villie fast paa .Lovens Grund. 
Folkevillien faaer fra denne Side sit Udtryk i Form af 
Eenhedsvillie, udeelbar Enkeltvillie. Denne Enkeltvillie 
er ikke vilkaarlig, tvertimod! den er i allerhøieste For- 
stand folkelig. Den kongelige Villie vil, hvad Folket 
vil, fordi den vil alene, hvad Loven vil; den kan ikke 
ville Andet, thi i modsat Fald vilde den jo, ifølge For- 
fatningen, ophøre at være kongelig. I det constitutionelle 
Monarchie faaer Folkevillien tillige sit rette, begrænsede 
Udtryk i Fleertalsvilliens Form: det er den deelbare, 
ved Delingen repræsenterede Folkevillie, som hos os 
kommer til virkelig Udtalelse paa Rigsdagen. Mellem- 
ledet mellem Kongevillien, den udeelbare Enkeltvillie, 
og den deelbare, i de to Thing deelviis repræsenterede 
Fleertalsvillie er Ministeriet med sin dobbelte Ansvarlighed, 

Saa længe nu de af Ministeriet fremlagte Forslag 
finde en saadan Tilslutning i begge Thing, at Enighed 
kan tilveiebringes, saa længe vedbliver Flertalsvillien 
at være i Overeensstemmelse med sig selv, og den her- 
ved tilfredsstillede Kongevillie finder for saa vidt ingen 
Anledning til særlig Indgriben. Ministeriets Ansvar- 

lighed for Rigsdagen er i fuld Harmonie med dets An- 
svarlighed for Kongen. Men i Tilfælde af, at Rigs- 
dagen bliver splidagtig med sig selv, faaer Sagen et andet 
Udseende. Vinder et Forslag Bifald i Landsthinget, 
men forkastes af Folkethinget, kan det ikke sættes 
igjennem, ihi Folkethinget har en ubestridelig Ret til 
at gjøre Modstand. Vinder et Forslag Folkethingets 
Bifald, men forkastes af Landsthinget, kan det heller 
ikke sættes igjennem, thi ogsaa Landsthinget har en 
ubestridelig Ret til Modstand. Uenighed mellem Thin- 
gene indbyrdes er en Uenighed i den ved sine Repræ- 
sentanter deelbare Folkevillie; det er Folkevillien, som 
under Form af Fleertalsvillie er blevet splidagtig med 
sig selv. 

Men en med sig selv splidagtig Villie kan ikke 
handle. Det er forgjæves, at det ene Thing vil beraabe 
sig paa, at det repræsenterer et stielrre Fleertal end det 
andet, at det har hele Vælgerfolket i Ryggen o. desl.; 
slige Stemningsforklaringer h^^ve ingen Hjemmel i Grund- 
loven. Grundloven tager alene Hensyn til det Forhold, 
hvori de to Thing, hvert med sine lovlig valgte Med- 
lemmer, stille sig til hinanden indbjTdes. I Tilfælde 
af Strid bliver det altsaa nødvendigt, at Folkevillien 
under den anden Form, Eenhedsvillien, den kongelige 
Villie, griber ind og træffer Foranstaltninger til, at 
Striden kan udlignes. 

For at tilveiebringe Enighed, kan Kongevillien, 
som bekjendt, vælge en af to Veie: enten lade Mini- 
steriet træde af eller opløse Rigsdagen. Vælges det 
første Middel, da måa dets egenlige Betydning jo aaben- 
bart ligge deri, at der virkelig skeer et Systemskifte. 
Et saadant Systemskifte som, forstaaer sig, maa være 

i fuld Overeensstemmelse med Grundlovens Aand og Bog- 
stav, kan for Øvrigt helde mere til Stemningen i det ene 
Thing end i det andet; men det bør dog, saa sandt 
det skal være folkeligt, være hævet over eensidige Parti- 
hensyn. Vælges det andet Middel, har H. M. Kongen den 
fast begrundede Overbeviisning, at et Systemskifte vilde 
være til Skade for Land og Rige, saa har den kongelige 
Villie, paa Folkets Vegne, jo Magt til at opløse enten 
hele Rigsdagen eller een af dens Afdelinger. 

Men — spørger man — hvis dette sidste Middel 
nu heller ikke hjælper, hvis det ved gjentagne Omvalg 
viser sigj at det opponerende Parti i det ene Thing 
bliver større og større, hvad saa? Vil det ikke heraf 
blive en nødvendig Følge, at der maa foregaae en Sy- 
stemforandring til Fordeel for Fleertallet og dets 
Vælgere? Vi svare: Jol det vil ganske vist blive nød- 
vendigt. Hvis den hele Forfatning ikke skal sprsenges, 
maa det omsider komme dertil, at Vælgerfolket faaer 
sin Villie respecteret. Vilde Enevillien forsøge paa at 
tage Fleertalsvillien med Magt, saa var Grundloven 
brudt: vi havde da ikke længere et constitutionelt, men 
et absolut Monarchie. Men — lad os ikke springe 
Mellemleddene over. Den udtrykkelige Forskjel, Grund- 
loven gjør mellem at opløse „den hele Rigsdage og at 
opløse „een af dens Afdelinger", maa dog vel have 
Noget at betyde. Betydningen maa være denne: naar 
een af dens Afdelinger opløses, saa er det kun Med- 
lemmerne af denne Afdeling, der underkastes Omvalg; 
opløses derimod hele Rigsdagen, saa maae alle Med- 
lemmerne (Landsthingets lige saa vel som Folkethingets) 
vælges paa Ny. At gjentage Opløsningen af blot den 
ene Afdeling (Folkethinget f. Ex.) og stille provisoriske 

Foranstaltninger i Udsigt, for at frembringe Enighed, 
vilde jo være en partisk, altsaa ufolkelig Fremgangs- 
maade. Forandre nu Valgene sig — vel at mærke 
efter gjentagne Opløsninger af hele Rigsdagen — saa- 
ledes, at Landsthinget omsider bliver enigt medFolke- 
thinget, da er dette et uimodsigeligt Beviis for, at 
Folkethinget i det Hele har Vælgerfolkets Stemning 
for sig. Den kongelige Eenhedsvillie har da fra sin 
Side hjulpet Fleertalsvillien til lovbestemt Enighed med 
sig selv og derved givet den dens tabte Handlekraft 
tilbage. Men dersom det Modsatte bliver Tilfældet, 
dersom det efter gjentagne Omvalg viser sig, at et 
Fleertal i Landsthinget — ligegyldigt, om det er større 
eller mindre — bestandig vedbliver at staae stivt imod 
et Fleertal i Folkethinget, da har Folkethingets Førere 
aldeles ingen Eet til at beraabe sig paa Vælgerfolkets 
Samstemning i det Hele; thi Vælgerne til Landsthinget 
— H. M. Kongen ikke at forglemme — tilhøre jo, i 
Følge Grundlovens utvetydige Bestemmelse, Vælgerfolket, 
lige saa fuldt som Vælgerne til Folkethinget. 

At Modstand, Modstand og Modstand ikke, naar 
det da skal gaae lovlig til, formaaer at fremtvinge 
Overeenskomst, er indlysende ved sig selv. Vi kunne, 
uden ubeføiet Indblanding i den praktiske Politik, kaste 
et Blik paa Partiernes Stilling. Fra den ene Side høre 
vi Erklæringer, der lyde omtrent saaledes: „Det maa 
omsider blive vitterligt, at hvad her strides om, er mere 
end dette eller hiint. Vi kæmpe imod et Regjerings- 
system, der ikke længere passer til Tiden. Personerne 
vexle, men det udslidte System kommer stadig igjen; 
lidt Ændring i Miner og Holdning, men altid det gamle 
Ansigt! Hvad vi ville, hvad vi stride for, er noget 

Nyt og eiendommeKg Frisk, der arbeider sig frem i 
Folket. Her er ikke Strid om nogle Millioner alene, 
ikke om Skatternes Fordeling alene, ikke om disse eller 
hine Forsvarsmidler alene: Striden er om Betning mod 
Retning, om System mod System, om Aand imod Aand. 
Hvad Luther sagde til sine Modstandere ved Forhand- 
lingerne i Marbnrg, det sige vi Mænd af det menige 
Folk med god Samvittighed til vore Modstandere paa 
Rigsdagen : „I have en anden Aand end vi." — Fra den 
anden Side lyder Forklaringen saaledes: „Her er slet 
ikke Strid om System mod System, men Spørgsmaalet 
er om System mod Parti. Spørgsmaalet er, om et 
Fleertalsparti, af misforstaaét Iver for hvad det selv 
stempler som folkeligt, skal have Ret til at slaae 
Partiaanden løs, rive Stemningen med sig, kaste Vrag 
paa Sagkyndiges Dom og appellere til Mængden. Her 
gjøres Modstand alene for Modstandens Skyld. Ved at 
slaae de mest uligeartede Sager i Bunke og filtre Be- 
tingelserne sammen i en Haardknude gjør man enhver 
Regjering umulig. Er det til Landets Bedste, er det 
folkeligt, er det fomultigt, er det Ret?" 

Alt som Knuden strammes og Spændingen voxer, 
nærmer man sig det kritiske Vendepunkt, da proviso- 
riske Foranstaltninger kunne blive nødvendige, navnlig 
en provisorisk Finantslov. Man har freidig afviist Mulig- 
heden af en saadan Finantslov og trøstet sig med Grund- 
lovens Ord (§49): „Forinden Finantsloven er vedtagen, 
maa Skatterne ei opkræves. Ligen Udgift maa afholdes, 
som ikke har Hjemmel i Finantsloven eller i en Tillægs- 
bevillingslov." Er Udstedelsen af en provisorisk Finantslov 
da ligefrem lovlig? Vi svare: Nei! Men at beraabe sig paa 
det Lovlige, naar man selv har været med til at gjøre det 

Lovlige umuligt, er en Selvmodsigelse, der ingen Trøst 
indeholder. Den er heller ikke ligefrem ulovlig. „I 
særdeles paatrængende Tilfælde kan Kongen, naar 
Rigsdagen ikke er samlet, udstede foreløbige Love." 
(§ 25). Hele Eftertrykket falder paa det „særdeles 
paatrængende." Men enten en Sammenkaldelse af 
Rigsdagen bliver umulig, fordi Fjenden er i Landet, 
eller den såmmemkaldte Rigsdag paa Grund af Par- 
tiernes indbyrdes Modstand gjør sig selv umulig, er 
Tilfældet jo lige paatrængende. Istedenfor at trøste 
sig med det Forslidte : det har ingen Fare, var det dog 
vist bedre at see lidt nærmere paa § 95, at den Vei, 
ad hvilken Fleertalsvillien med fuld Bevidsthed om sin 
lovbegrændsede Ret skrider frem til fuld Overeens- 
stemmelse med den kongelige Eenhedsvillie, kan komme 
til at Ugge aaben og klar for den hele Befolkning. 

Det er vor Forfatnings Grunde vi ere i Begreb 
med at uddybe. Der er Banker og Skjær i disse Far- 
vande: vi maae lodde, sætte Sømærker ud og sikkre 
Seiladsen. Nogle Vindstød forskrække os ikke; om 
der ogsaa kommer en Kuling med Braadsøer, vort Skib 
vil dog ikke strande: agter om Stormast staaer sund 
Fornuft, og Besindighed sidder ved Roret. Endnu er 
Farten god, og Faren kun en Sky i Horizonten; endnu 
er intet Ulovligt skeet; endnu staaer Vidnesbyrdet fast. 
Historiens hæderlige Vidnesbyrd, at det danske Folk, 
end i Spændingens Øieblik, er et roligt, sindigt, alsidig 
betænksomt Folk. 

II. 

Folkelig Selvstyrelse: Folk og Konge. 



Jcin kraftig, sund og alsidig Udvikling af Folkelivet er 
betinget af folkelig Selvstyrelse. Naar et Folk er naaet 
saa vidt, at det har hævet sig op paa Frihedens Trin 
og er blevet myndigt, kan det ikke længere taale no- 
gen udvortes Herre eller Formynder over sig. Det 
myndige Folk vil have sin Villie; det vil raade sig 
selv, styre sig selv og tage Følgerne al, hvad det selv 
har besluttet. 

Denne Grundsætning har for Mænd af den gamle 
Skole noget høist Anstødeligt, næsten Gruopvækkende. 
„Hvad skal det blive til", siger man, „naar et Folk bli- 
ver saa selvraadigt, at det ikke vil lade sig regjere: 
Frækhed, Uvorenhed, Tøilesløshed maa jo tage Over- 
haand Dag for Dag." — Man fatter let, at der her 
skjuler sig en Misforstaaelse. Det ligger i Begrebet 
Styrelse, at der maa være Nogle, der styre, Nogle, der 
styres, og en Lov, hvorefter der styres; men det ligger 
ingenlunde i Begrebet Styrelse, at det Styrende og det, 
der styres, maae holdes adskilte ved en uoverstigelig 
Skranke. Dersom det Sidste var ubetinget nødvendigt, 
da vilde al Selvstyrelse være umulig: intet Væsen, hver- 
ken 1 Himlen eller paa Jorden, vilde da være i Stand 

til at styre sig selv. Det er en overfladisk Forestil- 
ling, at de Styrende ere frie og kunne gjøre hvad de 
ville, medens de, der maa lade sig styre, aldrig faae 
deres Villie, men bestandig ere under Tvang. Regje- 
ringen — siger man — er fri. Folket er ufrit; Øvrig- 
heden er fri, Undersaatteme ufrie i Formynderen er 
fri, Myndlingen ufri. Dersom dette Forhold stod ufor- 
anderlig fast, saa kunde der unegtelig aldrig være Tale 
om et frit Folk; men saa kunde en Myndling jo heiler 
aldrig bUve myndig. Skal Myndlingen blive myndig, 
saa maa Formynderen træde af. Naar kan Formyn- 
deren træde af? Vi svare: naar det Styrende, som 
hidtil var i ham, altsaa udenfor Myndlingen, lægges 
ind i Myndlingen selv. Denne har da ikke længere 
Formynderskabet udenfor sig, men inden i sig: For- 
mynderskabet hører ikke op, men det forflyttes. Netop 
ved at have optaget Formynderen i sit Indre er Mynd- 
lingen blevet myndig. Han er i samme Grad myndig, 
som han, aandelig forstaaet, har spiist, fortæret og for- 
døiet sin Formynder. 

Det Samme gjælder om et heelt Folk. Det be- 
gynder i Umyndighed med at have Styrelsen, Regjerin- 
gen, udenfor sig som et Fremmed, et udvortes Over- 
ordnet. Overgangen til Selvstyrelse skeer ikke ved, at 
et Folk kaster Regjeringen af, omtrent som en Hest 
slaaer Rytteren af; nei derved, at det inderlig optager 
det styrende Element i sig selv og forlægger Regjerin- 
gens Sæde til sit eget Midtpunkt. Formynderskabet, 
den udvortes, udenfor Folket staaende Myndighed, hø- 
rer op, naar Folket er blevet myndigt, naar det, med 
andre Ord, har spiist, fortæret og fordøiet sin For- 
mynder. 

o* 

Den væsenlige Lighed mellem Selvstyrelsen hos det 
enkelte Individ og hos Folket har imidlertid en virke- 
lig Ulighed, vi ikke maae oversee. Naar den Enkelte 
skal til at styre sig selv, erfarer han strax, at der i 
hans Natur er et lavere Element, som skal bringes til 
Lydighed under et høiere. Der er sandselige Tilbøie- 
ligheder, Drifttilskyndelser og Lidenskaber, som skulle 
beherskes; kun den af Indsigt ledede Fomuftvillie , i 
endnu høiere Forstand, Aandsvillien bør herske. Men 
et Menneskes Villie bevæges ikke alene af Hensyn til 
det Fornuftige; der er en Naturvillie i Kjød og Blod, 
en Driftvillie, der grener sig i mange Tilbøieligheder: 
Hovedet vil en Vei, Hjertet en anden, Egenkjærligheden 
en Vei, Pligtfølelsen en anden. Idet Forstanden tager 
Parti snart med den ene, snart med den anden af disse 
Tilbøieligheder, opstaaer der Partikampe, ofte stormende 
Valgkampe i Menneskets Indre; det skal da vise sig, 
hvor vidt der er en herskende Villieseenhed eller ikke. 
Uden en høiere Villieseenhed kan ingen Charakteer 
danne sig. Individet med de mange Villier bliver 
splidagtigt med sig selv, rives hen snart af en Stem- 
ning, snart af en anden, svimler, svingler og raver og 
ender med at løbe vild i sig selv. Skal der danne sig 
en Charakteer, da maa der være en overordnet, sty- 
rende Villie, som magter det Splidagtige, en kongelig 
Villie, som er i Stand til at forlige de indbyrdes kiv- 
agtige Smaavillier. Der er i enhver gjennemarbeidet 
Charakteer en constitutionel-monarchisk Forfatning. 
Den styr:nde Enevillie kan ikke ved et vilkaarligt 
Magtsprog bringe nogen som helst af Driffcvilliens 
Yttringer til Taushed, heller ikke bringer den Orden 
og Fred ved at lade de deelte Villier afslibe hver- 

andre i fortsat Strid, og holde sig bag de villende Til- 
bøieligheders Fleertal som et tomt Symbol, et Lovens 
Skyggebillede. Charakteervillien er den levende Lov; 
den gaaer ind paa den sjælelig-legemlige Constitutions 
Vilkaar, den gjennemtrænger, renser, begrændser og 
forliger de indbyrdes stridige Tilskyndelser: jo mere 
constitutionel den herskende Eenhedsvillie er, desto 
mere kongelig er den. Alt dette skeer paa indvortes 
Maade, og kun naar dette virkelig skeer, har Menne- 
sket sig selv i sin Magt, og er selvstyrende. 

Anvende vi dette paa den folkelige Selvstyrelse, da 
er Væsenet ganske vist det samme; men dets Frem- 
træden i sit Udvortes er en anden. Her er i Samfun- 
det ikke blot en Mangfoldighed af Villiesretninger;- men 
her er lige saa mange Villier som Individer. Folket er 
i den hele Befolkning; Folkets Villie, seet fra denne 
Side, er splittet og deelt: Mængdens Villie er en Sam- 
ling, en Sum af indbyrdes forskjellige Villier, en Villies- 
vrimmel, som, for at danne en sand Folkevillie, maa 
gaae sammen til Eenhed. Idet nu den styrende Villie, 
for at tilveiebringe Overeensstemmelse og Eenhed, træ- 
der udvortes op mod de mange selvraadige Villier, 
fremkommer der en uheldsvanger ag faretruende Spæn- 
ding mellem Eenhedsvillien og Mængdevillien. Saa 
længe Mængdevillien, nærmere bestemt som Fleertals- 
villie, ved Paaberaabelse paa Fleertalsmagten stiller sig 
skarpt imod en hvilken som helst herskende Villies 
Enemagt, er Samfundet splidagtigt med sig selv, be- 
standig svævende mellem Tyranni ogAnarchie. Under 
saadanne Omstændigheder kan der naturligviis ikke 
være Tale om fornuftig Styrelse, endnu mindre om 
folkelig Selvstyrelse. For Styrelsens Skyld maa der 

tilveiebringes en lovbestemt, fornuftig Vexdvirkning 
mellem Eenhedsvillie og Mængdevillie, der maa, med 
andre Ord, gives en Constitution. 

Hvad det har kostet at faae en nogenledes fornuf- 
tig Constitution udarbeidet, lærer Historien. Tidlig har 
man følt Nødvendigheden af en styrende Eenhedsvillie. 
Allerede Homer synger: „Fleertal som Herskab er ikke 
godt; kun Een være Hersker." Men tidlig har man 
ogsaa maattet erfare Følgerne af Enevældens umenne- 
skelige, eller rettere, kun altfor menneskelige Overgreb : 
Folkene have sukket under et tungt Aag, Mængdevillien 
er efter vilde Oprør bestandig sunket tilbage i Af- 
magt. 

I Middelalderen var Samfundsconstitutionen aristo- 
kratisk. Kun i de store Adelsslægter rørte sig en Fleer- 
talsvillie til Fordeel for Friheden, vel at mærke: de 
Adeliges Frihed; om Frihed for Menigmand var der 
naturligviis ikke Tale. Med hvilken lyer Adelen stræbte 
at gjøre Kongemagten til et Skin og forvandle den 
kongelige Villie til et underskrivende Symbol paa Rigs- 
raadets Myndighed, derom kan Haandfæstningsperioden 
i vort Fædrelands Historie — fra Christopher H. til 
Frederik HI. — afgive tilstrækkeligt Vidnesbyrd. 

Ved at række Borgerstanden Haanden og give sig 
Udseende af at ville ophjælpe det hele Folk, fik den 
bundne Kongemagt Lænkerne rystede af sig; men hvad 
skete nu? Enevælden kuede Adelen og lærte den at 
bøie sig for Thronen. Men Bøiningen gjorde kun Stolt- 
heden smidig, Adelen holdt sig i Veiret som Hofadel, 
og det menige Folk sank endnu dybere. Almeenvillien 
gik op i Staten, og Staten gik op i den kongelige Villie. 
Det var ikke forfængeligt Praleri, men virkelig Sandhed, 

naar Ludvig XIV. sagde om sig selv: Jeg er Staten 
(l'état c'est moi). Folket havde nu faaet een Formyn- 
der isteden for mange; men Formynderen stod udenfor 
Folket, han var med guddommelig Myndighed ophøiet 
over Folket, og lod det føle, at det i Et og Alt var 
Timyndigt. Det gik indtil Revolutionen. Med Revolu- 
tionen (178&) kom et Element til Gjennembrud, som i 
vore Dage spiller en vigtig Rolle, nemlig det demokra- 
tiske. For at nedbryde Enevælden blev det nødven- 
<iigt, at Demokratiet væltede Thronen, j evnede Grunden 
og banede Veien for videre Fremskridt. Saa fik De- 
mokratiet Strømmen med sig. Udtryk som: Mængde- 
villie, Fleertalsvillie, have i den oflfenlige Mening faaet 
én saadan Indgang, at de — til ubodelig Skade for den 
folkelige Sag — uden videre antages for eensbetydende 
med Folkevillien. Det er en Skævhed i Synsmaade, 
som efterhaanden maa rettes. Demokratiets Styrke er, 
at gjøre Fleertalsvillien gjældende, deri har det sin Ret 
og Betydning. Men i sin Styrke har det ogsaa sin 
Svaghed. Byggende paa Fleertalsvilliens Grundlag, maa 
Demokratiet uafbrudt kæmpe for et Uopnaaeligt, thi 
det kan aldrig naae til den herskende Villies Een- 
hed; Fleertallet skifter, Parti staaer op mod Parti. 
Den Eenhed, som søges i det Heles lovbestemte Sam- 
menhæng, er svag og vaklende: Sammenhængseenhed 
uden Eenhedsvillie, uden gjennemgaaende Selveenhed, 
mangler tilstrækkelig Grund. Hvilende paa demokra- 
tisk Underlag er Statsbygningen løs i Fugerne, idelig 
udsat for Orkanstød, naar Fleertalskræfteme røre sig i 
Partielementernes Uveir. Man tænke paa Amerikas de- 
mokratiske Partikampe og de Valgstorme, som rase ved 
hvert Prsesidentskifte; man tænke paa Frankrigs for- 

viklede Tilstand; gamle og nye Dynastier intriguere 
mod hverandre, medens den communistiske Republik, 
„det røde Spøgelse", truer med Demokratiets conse- 
qvente Gjennemf øreise. Det demokratiske Element har 
været, er endnu og vil altid være en uundværlig Factor 
i den frie Samfundsudvikling; men Demokratiet er intet 
fuldstændigt Princip. Ophøies Demokratiet til ene 
gjældende Princip, da bliver det i sit Væsen lige saa 
eensidigt, for Folkelivets Udvikling lige saa fordærve- 
ligt, som det absolute Monarchie. Vi skulle, for at 
bane os en Vei til fornuftig Indsigt i folkelig Selv- 
styrelse, forsøge at belyse det nærmere. 

Der er vistnok i vor Tid Mange, som have vanske- 
ligt ved at forlige sig med den Tanke, at det consti- 
tutionelle Monarchie skulde betegne et heelt, i sig selv 
sammenhængende Regjeringssystem ; det maa tvertimod 
forekomme dem, som var det en Art Flikværk, et efter 
Tidsforholdene praktisk aftvunget Compromis, en Sam- 
menstykning af to indbyrdes uforligelige, men til gjen- 
sidig Afpasning beklippede Systemer, nemlig det abso- 
lute Monarchie og det rene Demokratte. Man gaaer herved 
ud fra den aldeles feilagtige Forudsætning, at Enevælden 
og Demokratiet, hver for sig, ere hele Principer. Det er 
en fra Misforstaaelse af Historien hentet Fordom. Histo- 
risk betragtet, gjør ethvert af de to Systemer unegtelig 
Indtryk af at være et fuldstændigt Hele ; men de histo- 
riske Omvæltninger gjøre jo tillige Indtryk af, at Sam- 
fundet lige saa lidt har kunnet slaae sig til Ro i det 
ene System som i det andet. Der er i Europas nyere 
Historie Intet, der i den Grad har vanskeliggjort en 
fornuftig Brug af det constitutionelle Monarchie og 
iæmmet Folkelivets Udvikling, som den falske Fore- 

stilling, at dette Monarchie skulde være en Blanding 
af uforligelige Bestanddele. Allerede Sammensmelt- 
ningen af Benævnelser som: det „indskrænkede" og det 
„constitutionelle" Monarchie bidrager Sit til at nære 
Misforstaaelsen. 

Da Revolutionen var endt med Napoleons Fald, 
dukkede Forestillingen om den gamle patriarchalske 
Enevælde, Kongedømmet af Guds Naade, frem med 
fornyet Styrke. Ruslands, Østerrigs og Preussens Ene- 
herskere sluttede — uden Medunderskrift af deres Mi- 
nistre — i Paris den saakaldte hellige Alliance 
(26 Septbr. 1815). I dette Dokument hedder det, at 
de tre contraherende Magthavere, i Overeensstemmelse 
med Skriftens Ord, ville betragte hverandre som Brødre, 
hjælpe hverandre i mødende Tilfælde * og lede deres 
Undersaatter og Hære, til hvis Familiefædre Forsynet 
havde sat dem, i den samme Broderlighedens Aand; 
de erkjende at „den christelige Nation, til hvilken de 
og deres Folk høre, i Virkeligheden ikke har anden 
Souyerain end ham, hvem Magten alene tilkommer, 
nemlig Gud og vor guddommelige Forløser, Jesus 
Christus, den AUerhøiestes Ord, Livets Ord." For en 
trohjertet Fromheds lyseblaa BUk maatte en saa 
christelig-faderlig Optræden af Jordens Mægtige uneg- 
telig tage sig ud som et Tegn fra Himlen, en For- 
jættelse om Fred og Lyksalighed for Europas Folk 
efter lange og haarde Lidelser. Det kunde jo synes, 
som var den selvherskende Enevillie ved en forhøiet 
Temperatur af Religiøsitet og Kjærlighed omsider blevet 
saa gjennemvarmet og udvidet, at den nu virkelig for- 
maaede at stille Fleertalsvillien til Ro og nære Folke- 
friheden ved sin Barm. Men Statsmændene smilte; de 

som kjendte lidt til Verdens Gang og mindedes, at 
Traktaten om Polens Deling netop begynder: „i den 
hellige Treenigheds Navn", følte sig betagne af 
iityggelige Anelser og skimtede allerede de Kløer, paa 
hvilke man kj ender Løven. 

Skulde Folkefriheden ikke gaae til Grunde, da var 
det paa Tide, at Demokraterne rykkede i Marken med 
Fleertalsvillien. Det var en Optræden, der krævede 
Udholdenhed og Mod. Ethvert Forsøg paa enten at 
opnaae eller endog bevare saadanne Rettigheder (Valgret, 
Skattebevillingsret, Pressefrihed, Forsamlingsfrihed o.s.v.), 
som ere nødvendige, dersom et Folk skal kunne røre 
sig frit, ethvert Forsøg i frisindet Retning blev af de 
absolutistiske Regjeringer betragtet som et frækt An- 
greb paa det Allerhelligste. At afsløre Misbrug var 
ugudelig Ondskab, at henvende sig til Mængden var en 
politisk Forbrydelse. Absolutismens fanatiske Tilhæn- 
gere saae i enhver friere Rørelse et nyt Hoved skyde 
frem paa Revolutionens Hydra, og ilede med at hugge 
det af. Her er et Vendepunkt, hvor demokratisk Borger- 
sind, Mod og Opofifrelse viser sig i sit fordeelagtigste 
Lys. Revolutionen havde — til Lykke for Humanitetens 
Sag — givet Demokratismen et saa mægtigt Opsving, 
at den frie Aand ikke mere lod sig kue. I Perioden 
fra 1815 til 1830 er det Demokratiets Førere, der træde 
i Forgrunden og maae drage Læsset. Deres Ufor- 
færdethed. Iver og Udholdenhed har — trods alle 
demagogiske Udskeielser — gyldigt Krav paa Efter- 
verdenens Tak og Paaskjønnelse. 

Man vil heraf kunne see, hvorledes det er gaaet 
til, at de to Halvprinciper, det monarchiske med Eenheds- 
villien og det demokratiske med Fleertalsvillien, have 

udgivet sig, hvert især for et heelt, fuldstændigt Princip 
og ere optraadte ei alene som midlertidige Modstandere, 
men som fødte Fjender. Det vil heraf kunne forstaaes, 
at de Indrømmelser, saadanne to Magter under fortsatte 
Brydninger kunne aftvinge hinanden, ingenlunde egne 
sig til at danne et Regjeringssystem med sand organi- 
serende Eenhed. Det constitutionelle Monarchie, Monar- 
chiet omgivet og begrændset af demokratiske (republi- 
kanske) Institutioner, maa, naar det sees fra denne Side, 
nødvendig lide af de Onder, som giftige, med Organismen 
uforenelige Stoffer foraarsage i et for øvrigt livskraftigt 
Legeme. Hvilke Krampetrækninger heraf kunne opstaae, 
er historisk anskueliggjort i Stridighederne under Ludvig 
XVIII og Carl X om Anvendelsen og Fortolkningen af 
det franske Charte. 

Intet er fordærveligere end at bygge paa en 
Grundlov, der baade skal gjælde og dog ikke gjælde. 
Opfattet som en Sammenstykning af to flendtlige Prin- 
ciper, er det constitutionelle Monarchie netop egnet til 
at vække, nære og vedligeholde en uafladelig Tvedragt 
mellem Folkerepræsentation og Regjering. Naar begge 
Parter i Grunden ere utilfredse med Forfatningen, kunne 
de ved Modstand, Intriguer og Overgreb hver fra sit 
Stade chicanere hinanden i det Uendelige. 

Er det Kongevillien, der i absolutistisk Selviskhed 
føler Trang til at udvide sin Magt, vil Overgrebet fra 
oven aldrig savne Midler. Her hjælper det ikke at 
stole paa Ministeransvarligheden. Hvad der ikke kan 
skee med Vold kan skee med List; tør et Ministerium 
ikke udsætte sig for en Rigsrets-Dom, nu vel, saa tør 
et andet: en Carl X vil altid finde en Polignac. Der 
er hos Regjeringsmæhd , som ikke tage det nøie med 

det Moralske i Midlerne, en egen Snuhed til at sondere 
Stemninger. Man har i al Hemmelighed et Parti i 
Baghaanden, man gjør maskerede Bevægelser, der for- 
virre Modstanderne, og holder sig med stolt Foragt for 
den offenlige Mening til det ene afgjørende Spørgsmaal: 
hvor meget kan man byde et Folk, før det gjør 
Oprør? Vel sandt. Beregningen kan slaae feil, men 
man maa vove: Forsøget kan jo ogsaa lykkes. Hvad 
der mislykkedes for en Carl X. (1830), faldt jo ved 
Statskoupet (1851) heldigt ud for en Napoleon HI. 

Er det omvendt en demokratisksindet Folkerepræ- 
sentation, ja, selv om det kun er en Afdeling af samme, 

• 

der er misfomøiet med Forfatningen, da vil Overgrebet 
Ira neden heller ikke savne Midler til snedig Afbenyt- 
telse. Først og fornemmelig kommer det da an paa 
at benytte Mængdens eller dog Fleertallets Nærsynethed 
til at faae den paa Afstand holdte Grundlov stillet i 
en saa skæv Belysning, at det livagtig seer ud, som 
om den ubetinget talte for Demokratismens Anskuelse. 
Løsrevne Sætpinger, Slagord og Talemaader ere vel 
skikkede til at agitere Befolkningen. Det menige 
Folk troer oprigtig paa slige Forklaringer — især naar 
det ikke kjender og paa det Eftertrykkeligste advares 
imod at gjøre Bekjendtskab med andre Forklaringer, 
eftersom disse paa Forhaand vides at være et Væv af 
Skin. og Bedrag — hildes da let i den Indbildning, 
at dets Kettigheder krænkes, at de demokratiske Førere, 
ingenlunde af Begjærlighed efter Magt, men i sand 
Selvfornegtelse og med megen Opoflfrelse stride for et 
sandt, et heelt og fuldstændigt Princip til Alles Gavn 
og Bedste. Dernæst — naar Agitationen er i fuld 
Gang — gjælder det om at imponere Regjeringen og 

styrte det ene Ministerium efter det andet. Det sidste 
Middel er lige saa populært som det første. Historien 
lærer, at det menige Folk, saa længe det endnu ikke 
er blevet myndigt, gjerne fryder sig og klapper i Hæn- 
derne, naar en Regjering falder. Der er en Række 
Exempler paa, at det endogsaa er skeet i saadanne 
Tilfælde, hvor den faldne Regjering var Folkesagens 
egenlige Forsvarer, og det var Folkets Fjender, der ved 
Omvæltningen kom til Roret. Hvis en Regjering under 
saadanne Omstændigheder lader sig imponere af Fleertals- 
føreres Fripostighed, kan det ganske vist ende med en 
Kuldkastelse af Forfatningen. Hvis en Regjering der- 
imod, ved at holde sig urokkelig paa Lovens Grundlag, 
forvandler de demokratiske Stormløb til Rodomontader*) 
og blind Allarm, vil det kunne ende med, at den almene 
Sands for store Interesser efterhaanden sløves, og Tu- 
multen afløses af en døsig Ro. Det Sidste er, i folkelig 
Forstand, lige saa sørgeligt som det Første. 

Vi have hidtil forudsat, at det kun var en af Par- 
terne, der ved Overgreb * vilde krænke Forfatningen; 
men et saadant Tilfælde hører til det Sjældnere. Det 
langt Sædvanligere er, at Overgreb fra den ene Side 
ægger til Overgreb fra den anden. Vi have et Exempel 
herpaa i Sveriges Historie i Perioden fra Karl Xlltes 
Død til Revolutionen under Gustav IH. „Karl XHtes 
Død og hans Søster Ulrikke Eleonores Valg til Dron- 
ning (1719)" — hedder det**) — „havde gjort Sve- 
rige fra en enevældig Stat til et næsten republikansk 



♦) Storpraleri«r. 
**) Verdenshistorie efter Cæsare Cantu, frit bearbeidet af E. Holm 
og PL Weilbach. S. 498 flgd. 

Rige. Ulrikke Eleonore fratraadte allerede Aaret efter 
sin Thronbestigelse Regjeringen, 8om hun fik oyerdraget 
til sin Mand Frederik af Hessen, en Fyrste, der ingen- 
lunde fattedes Eyner, men var overfladisk, nydelsessyg 
og stedse stod som en Fremmed i sit Rige. Had imod 
Enevælden og Uvillie over de Krogveie, ad hvilke Fre- 
derik og hans Dronning stræbte at faae saa stor Magt 
som muligt, fremkaldte paa flere Rigsdage (1720 og 1723) 
en Række saadanne Forfatningsbestemmelser, at man 
skal have Ondt ved at opvise noget andet Kongedømme, 
hvor Kongen har havt mindre at sige eller været stillet 
paa en Maade, der var mere trykkende for hans person- 
lige Værdighed ... Et stærkt bevæget politisk Liv ud- 
viklede sig i Sverige under denne republikanske For- 
fatning. Der skabtes en Vækkelse og en Øvelse i kri- 
tisk Drøftelse, som forplantedes paa andre Omraader 
til Gavn for Udviklingen af Selvstændighedsfølelsen og 
den frie Rørelse. Man vandt Kjendskab til de parla- 
mentariske Former og gjorde ved de talrige Brydninger 
en Række Erfaringer, der ere blevne til Gavn for det 
politiske Liv senere i Sverrige. Tanken om, at Folket 
havde Ret til at opstille lovmæssig fastsatte Skranker 
imod Kongemagten, slog Rod, for ikke mere at forsvinde. 
Men den Eensidighed, hvormed Vægten var lagt hos 
Stænderne, lod i Forbindelse med andre uheldige For- 
hold efterhaanden saa stærke Skyggesider træde frem 
ved „Frihedstiden" , at man kan forstaae den Uvfllie, 
hvormed de fleste Svenskere see tilbage paa den. — 
Da Frederik af Hessen var død, besteg efter den fast- 
slaaede Thronfølgeorden Adolf Frederik Thronen (1751). 
Den Ligegyldighed og Sløvhed, hvormed hans Forgænger 
næsten havde ladet Kongemagten gaae i Forglemmelse, 

afløstes nu af Forsøg paa at udvide Kongens Indflydelse, 
hvoraf Følgen var dennes endnu dybere Fald. Adolf 
Frederiks milde, godmodige Natur og stærkt begrændsede 
Aandsevner syntes at gjøre ham vel skikket til at nøies 
med det beskedne Raaderum, som Forfatningen hjemlede 
ham; men hans Dronning, den preussiske Konge Fre- 
derik Ildens Søster Louise Ulrikke, der fuldstændig 
havde Herredømmet over ham, var lige saa ærgjerrig 
som begavet". — I hvilken Grad Dronningens Plan til 
en Revolution dog mislykkedes, sees af Følgende. „Et 
Par underordnede Deeltageres Ubesindighed voldte, at 
Planen blev bekjendt, og Straffen fulgte Opdagelsen i 
Hælene. Kongen, der Intet havde vidst om Planen, 
brød selv i en Skrivelse til Raadet Staven over de 
Mænd, der havde vovet Livet for ham, men frelste ikke 
derved sig selv og Dronningen for nye Ydmygelser. 
Medens otte af Sammensværgelsens Deeltagere bleve 
henrettede, gav Præstestanden den stærkt compromit- 
terede Dronning en. skarp Irettesættelse, hvori den lod 
hende høre at hun havde tilsidesat sin Pligt imod Gud, 
Kongen og Sveriges Rige. Kongen selv maatte i en 
Skrivelse fra Stænderne see udtalt, at han havde brudt 
sin Ed, saa at Rigsdagen, om den vilde, havde Ret til 
at erklære det Baand for løst, der knyttede Under- 
saatteme til ham." — Hvad der ikke lykkedes Adolf 
Frederik og Louise Ulrikke, lykkedes deres Søn, Gustav 
in., som efter Faderens Død (1771) besteg Thronen. 
Da alle lemfældigere Forsøg paa at udjævne Partiernes 
(Hattenes og Huernes) lidenskabelige Stridigheder sloge 
feil, modnedes hans Beslutning om at vove en Revolu- 
tion. Uden at oppebie Sprængtportens og de finske 
Soldaters Komme, forstod han „ved sin raske begeistrende 

Optræden at vinde de Tropper for sig, der vare i Stok- 
holip. Borgerne sluttede sig til ham, medens Rigs- 
raadet og sekreta utskottet var raadvildt, saa at Revo- 
lutionen neppe var begyndt, førend den var seierrig 
endt. Efter at al Modstand var forstummet, holdt 
Kongen en Tordentale til de forsamlede Stænder om 
de Ulykker, som Frihedstiden havde bragt over Landet. 
Derpaa lod han en ny Forfatning oplæse, og da han 
fra Thronen, med Gustav Adolfs Sølvhammer i Haanden, 
spurgte Stænderne, om de samtykkede deri, lød et tre 
Gange gjentaget Ja som Svar. Den samme Rigsdag, 
der for faa Dage siden havde viist det hensynsløseste 
Overmod, dristede sig nu ikke til den svageste Mod- 
stand for at værne om den Folkefrihed, som hvis Bærer 
og Forsvarer den havde pleiet med Bram at optræde. 
Udenfor Stokholm sluttede Folket sig med Glæde til 
den nye Tingenes Orden, saa at Frihedstidens Forfat- 
ningsbygning styrtede sammen som et Korthuus, der 
vælter ved det første Aandepust." • 

Fra et folkeligt Synspunkt stiller det constitutio- 
nelle Monarchie sig i en heelt anden Belysning. Det 
Monarchiske er ikke en beklippet Rest af Enevældens 
Absolutisme, saa lidt som det Constitutionelle er et 
Produkt af en halvtæmmet Demokratisme; men begge 
ere Sider og Frembringelser af Folkevilliens eget Væsen. 
Eenhedsvillien, repræsenteret og levendegjort i Kongens 
Person, er et ligesaa organisk -nødvendigt Led i en 
folkelig fri Forfatning som den af Befolkningens Ombud 
repræsenterede Fleertalsvillie. Grundloven maa des- 
aarsag være affattet saaledes, at Folkevillien under de 
to Hovedformer kan træde kraftig frem og holde sig i 
stadig lovbestemt og organisk Vexelvirkning med sig selv. 

Der er Fare paa Færde, naar den gjentagne, i lovlig, 
utvetydig Form udtalte Fleertalsvillie krænkes; men 
der er ogsaa Fare for Folkets Sag, naar den lovlige 
Form for Eenhedsvilliens Afgjørelser ikke rcspecteres. 

Saa længe et Folk endnu ikke er blevet myndigt, 
vil det bestandig leve hen i den Indbildning, at Konge, 
Regjering, Embedsmænd, Intelligens og hvad d^nmder 
hører, tilsammen udgjøre en fremmed Magt, der stadig, 
om ikke altid aabenbart, saa dog hemmeligt, lægger an 
paa at kue og trykke Folket saa meget som muligt; 
det vil sige: Folket er i sin Umyndighedstilstand ikke 
naaet videre end til at fatte og føle sig som Almue. 
Denne Umyndighed veed Demokraten ypperlig at be- 
nytte, naar han træder op som Demagog. Hvad er en 
Mand af Folket? Det er en Mand af Almuen; Enhver, 
5om enten ved Fødsel eller ved Formue eller ved Intel- 
ligens hæver sig lidt over Almuens Trin staaer allerede 
udenfor Folket og er en mistænkelig Person. Den de- 
magogiske Vei til folkelig Selvstyrelse er tydelig her- 
ved betegnet: ved at slaae Formynderen ned skal den 
Umyndige styre sig selv. 

Jo mere et Folk arbeider sig frem til Myndighed 
og Mands Modenhed, desto klarere vil det indsee, at 
den styrende Magt, der nødvendig maa staae over Al- 
muens Trin, ikke falder udenfor, men indenfor dets 
egen Villies Omraade. Et myndigt Folk vil lige saa 
lidt oversee Ahnuens Ret til virksom, lovbestemt 
Deeltagelse i den hele Samfundsudvikling, som det i 
Et og Alt vil reducere sig selv til Almue og gjøre Stats- 
styrelsen til en slet og ret Almuesag. Et myndigt Folk 
vil sørge for, at Regjeringen og dens Embedsmænd ikke 
handler egenmægtig i en mod Folkevellet stridende, 

8 

bureaukratisk Aand; det vil sikkre sig, at Staten ikke 
ansætter eller lønner sine Embedsmænd paa en Maade, 
som staaer i Misforhold til det Maal af aandelige Kræf- 
ter, de anvende i Samfundets Tjeneste; men naar de 
behørige Sikkerhedsmidler i denne Henseende ere an- 
vendte, da vil Folket ogsaa vide at holde Regjerings- 
myndigheden og dens Tjenere i Hævd; thi Statens 
Embedsmænd ere jo Folkets egne Embedsmænd, Folke- 
villiens Organer. Et Folk, der veed, hvad det gjør, 
vil lige saa vist finde det fornærmeligt, ja oprørende, 
hvis Nogen tilraader det at svække dets egen Villies 
Organer, som en fornuftig Mand vil finde det oprørende, 
hvis Nogen er saa taabelig at raade ham til at svække 
de Muskler og overskjære de Nerver, ved hvilke han 
dog alene ei: i Stand til at bevæge sine Lemmer. For 
et myndigt Folk staaer det klart, at ogsaa den ud- 
øvende Magt bør have et frit Omraade, at de Styrendes 
Autoritet er Folkets egen Autoritet , Lærernes Intelli- 
gens dets egen Intelligens o. s. v. 

Den constitutionelle Medvirkning mellem Eenheds- 
villien og Fleertals villien maa i Grundloven være saa 
tilstrækkelig bestemt, at ethvert Overgreb saavel fra 
den ene som fra den anden Side kan forfatnings- 
mæssig bekæmpes og tilbagevises. Dette er i kort Be- 
greb Betydningen af folkelig Selvstyrelse. 

Kongens Villie og Folkets Villie ere ikke to, men een 
Villie; Folkets Majestæt og Kongens Majestæt ere ikke 
to, men een Majestæt. I den kongelige Majestæt ærer 
Folket sin egen Souverainetet ; det anskuer i Kongens 
Person sin egen personlige Eenhed. Kongens Frihed 
og Folkets Frihed indskrænke ikke hinanden; det er 



35 

een og samme folkelig constitutionel Frihed. At Kongen 
staaer over Folket, vil sige, at Loven staaer over Folket. 
Kongens Villie er Lovens Fuldbyrdelse: Kongen er den 
levende Lov; i denne Mening forstaae vi Ordet: „en fri 
Konge over et frit Folk." 



'6 



m. 

Politiske Erfaringer: Fariamentarismei 



Jirfaring, siger man, er en god Læremester, og det er 
sandt; men Læremesteren er undertiden noget dyr, ifølge 
det gamle Ord: af Skade bliver man klog, men sjældent 
rig. Dersom man saa endda altid blev klog , saa fik 
det at gaae med Skaden ; men det er ikke sagt, at man 
altid bliver klog, man kan desværre ogsaa blive dum 
af lutter Erfaring. 

Det er ikke saa ligefrem en Sag at gjøre Erfaringer, 
som Mange bilde sig ind, at sige: naar Erfaringerne 
skulle due noget. For at overvinde Vanskeligheder, 
maa man kjende dem. Som Indledning til en nærmere 
Overveielse af de Vanskeligheder, som stille sig i Veien 
for dem, der lægge Vind paa politiske Erfaringer, kunne 
vi begynde med nogle Erfaringer, hentede fra andre 
Kredse. 

Naturlæren er en Erfaringslære ; her er Kjends- 
gjeminger nok, og nok at erfare. Men hvad har det 
ikke kostet, inden Forskningen naaede saa langt frem, 
at den kunde fastsætte den rette Fremgangsmaade og 
sikkre sig mod falske Slutninger. Det er en gammel 
Erfaring, at der undertiden kort før Solens Opgang 

viser sig en klar Stjerne paa den østlige Himmel, d. e. 
Morgenstjernen, og til andre Tider umiddelbart efter 
Solens Nedgang Hgeledes Bn Har Stjerne paa den vest- 
lige Himmel, nemlig Aftenstjernen. Den Mening laa da 
nær, at det maatte være to forskjellige Stjerner; men 
endskjøndt det seer ud som en virkelig Erfaring, er det 
dog kun en falsk Slutning. Oldtiden blev overrasket, 
da En af dens Viismænd opdagede, at Morgen- og 
Aftenstjernen var een og samme Stjerne. Det er en 
gammel Erfaring, at" Stene falde, og at Røg stiger i 
Veiret. Den græske Philosoph Aristoteles byggede paa 
slige Erfaringer den Lære, at nogle Legemer af Na- 
turen bevægede sig nedefter, andre opefter, og at der 
maatte gjøres en væsenlig Adskillelse mellem Legemer 
med og uden Tyngde. Men Physiken lærer os, at Fore- 
stillingen om Legemer uden Tyngde beroer paa en 
falsk Erfaring. Erfaringer i den sandselige Verden 
gjøres ikke blot ved at høre, see og føle; det er nød- 
vendigt at kunne tænke, dømme og slutte. 

Er det i Naturriget, hvor dog Alt gaaer efter nød- 
vendige Love, vanskeligt at hitte Rede i Erfaringernes 
Mangfoldighed, hvor vanskeligt maa det da ikke være 
i Frihedens Verden, i Menneskelivet, hvor et Valg fin- 
der Sted, og hvor Villiens Valg ikke altid følger For- 
nuftens Bud, men hellere lader sig lede af Drift- 
tilskyndelser og uberegnelige Tilbøieligheder. Her 
kommer det ikke alene an paa, hvad der erfares, men 
først og sidst, hvorledes det erfares. Det er en be- 
kjendt Sag, at to Mennesker kunne opleve samme Be- 
givenhed og endda faae det Allerforskjelligste ud deraf. 
Erfaringsslutninger ere ofte i høi Grad overilede og 
skæve, uagtet Vedkommende, der bilder sig ind at have 

Kjendsgjeminger for sig, selv anseer dem for ubedrage- 
lige. Det er en Erfaring, at Mænd kunne bedrages af 
Kvinder, og Kvinder af Mænd. Den Mand, som er saa 
ulykkelig at blive bedragen een Glang, to Gange, ja 
maaskee tre Gange, faaer, hvis det ret gaaer ham til 
Hjerte, Erfaringens Attest for, at tre Gange ere alle 
Gange, og bliver Fruentimmerhader. Kvinder, hvis 
finere Nerver ikke taale nogen Gjentagelse, kunne have 
nok i en eneste Erfaring for at blive Mandfolkehadere. 
Ja, hvis man tør fæste Lid til Digteren — og Digteren 
maa jo forstaae sig paa Sligt — skal der endog gives 
kvindelige Individualiteter med en saa fiint mærkende 
Sands, at de, just fordi det ikke er lykkets dem selv 
at gjøre Erfaringer, af Erfaring vide, at alle Mandfolk 
ere Bedragere. Om den erfarne Tante, der havde paa- 
taget sig at vaage over „Alhambras Rose", bemærker 
Washington Irving: „Den aarvaagne Fredegunde var 
den forsigtigste gamle Skabning, man kunde tænke sig. 
Med Hensyn til „det fjendtlige Kjøn", som hun benæv- 
nede det, nærede hun en agtværdig Rædsel og Mistillid, 
som ved Forlængelsen af hendes ugifte Stand efter- 
haanden var tiltagen. Selv havde den gode Dame rig- 
tignok aldrig lidt ved Kjønnets tlænker, idet Naturen i 
hendes Ansigt havde givet hende en Beskyttelse mod 
alle Efterstræbelser; men Kvindfolk, som have mindst 
Aarsag til at frygte for deres eget Vedkommende, ere 
netop mest redebonne til at vaage over deres mere 
fristende Medskabninger." 

Hvad Børneopdragelse angaaer, bliver man ikke 
sjældent Vidne til, hvor indbyrdes uenige Erfaringer kunne 
være. Den ene Part vil have Elrfaring for, at Barnet 
maa under streng Tugt, naar det ikke skal blive uvorent 

og egensindigt, den anden Part kan af Erfaring bevise, 
at det kjære Barn kun bliver trodsigt, naar man tager 
det med det Onde, men altid er artigt, naar man føier 
sig lidt efter det og tager det med det Gode. 

Er Talen om Folkeoplysning og lærd Underviisning, 
kan det undertiden, især ved livlige Forhandlinger, gjøre 
En urolig at see, hvorledes Erfaring staaer op mod 
Erfaring. Vi holde os forvissede om, at Folkets sunde 
Sands er aaben for Livets høieste Interesser, at det 
menige Folk har en hurtig, uvilkaarlig sikker Fatte- 
evne, en naturlig skarp Forstand, der kun tager feil, 
naar den hildes i uklare Stemninger og ledes vild af 
ubegrundede Forestillinger. Det er, efter vor Syns- 
maade , en paatrængende Nødvendighed, at Almuen, 
den menige Befolknings store Masse, paavirkes af Ly- 
sets og Sandhedens Ord og faaer Øinene op; det er 
vort Haab, at Sagen vil gaae, naar der er Lærere nok, 
som vide Besked og taJe reent ud, uden at smigre 
Mængden og fiske efter Fleertal. Men kan dette lige- 
frem bevises af Erfaring? Ikke saa ganske. Der er 
grundlærde Mænd, som mene at have Erfaring for, at 
den saakaldte Folkeoplysning skader istedenfor at gjøre 
Gavn. „De ulærde Overblik ere kun Overhalinger, der 
mangle Grundighed. Og hvorfor? Fordi de mangle 
Kritik, Archæologie, Philologie og Grammatik. Løse 
Antydninger og spredte Lysglimt sætte Sindene i Gjæ- 
ring og gjøre Menigmand indbildske. Heste, der ar^ 
beide strængt, bør ikke fodres med Græs: de maae have 
Havre. Underviisningens Havrelrjeme ligger i Archæo- 
logie og Philologie; den „folkevækkende" Oplysning er- 
en Grønfodring, der blæser op, men ikke giver Kræfter. 
Kjæmen i Alt, hvad det menige Folk skal lære, er kort 

og eenfoldig dette: det skal lære at see op til Lær- 
dommen og vise Respekt for de Sagkyndige. Intet er 
mere fordærveligt end „det levende Ord", hvormed man 
rører omkring i Alt, Hvad er dette „levende Ord"? 
Det er rørig Snak. Men rørig Snak er som røiig Mad; 
det levende Ord puster op som Kaal og kan saa let 
give Trommesyge. De oppustede, trommesyge Ordførere 
ere halvstuderede Røvere, der tale med om Alt, men 
ikke vide Besked med Noget." — See, det var nu lærde 
Erfaringer, og det er i Sandhed ingen Spøg at give sig 
i Kast med lærde Erfaringer. 

Mod de lærde Erfaringer stille sig de ulærde. Vi 
agte Lærdom og Videnskab, paa hvilke Omraader Under- 
søgelserne end bevæge sig, det være nu i det Archæo- 
logiske, det Philologiske eller det Geologiske. Men der 
er folkelig Opvakte, som i den Grad have erfaret, hvor 
huul, ufrugtbar og tom den lærde Forskning er, at de 
paa staaende Fod kunne læse den Texten. „Hvad hjæl- 
per det", sige de, „at grave i Jordlag og rode i gamle 
Dokumenter? Kan man grave Livet op, som man op- 
graver Lig? Samlinger fra Steenalderen, Broncealderen, 
Jernalderen o., s. v. kunne jo være underholdende nok 
for dem, der lade sig begrave i et Musæura, men vi, 
der aande under Guds frie ITimmel og ikke føle Trang 
til at blive levende begravne, hvad Udbytte have vi 
deraf for vort nærværende Liv? Skal man af det Liv, 
Old fædrene levede i Steenalderen, regne ud, hvor- 
ledes \i Nutidsmennesker skulle bære os ad med at 
leve i Politikalderen, da behøves der meie end een 
Skjæppe Ærter. Man gnaver i de mange Sprog og de 
mange Grammatikter: Chinesisk, Persisk, Tamulisk^ 
Malebarisk, Sanskrit, Prakrit, Sprog og Sprog, Gram- 

matik og Grammatik! Hvad hjælper det Alt, naar man 
dog til Syvende og Sidst ikke kan gjøre levende Brug 
af sit eget levende Sprog ? Det store Oldtidssk'ramleri er 
en stor „Kjøkkenmødding^, og det endeløse Sprogforskeri 
en uhyre Grammatik. Man lægge den archæologiske 
Mødding paa Grammatikken, oji man hellere vil. Gram- 
matikken paa Møddingen; man kalde Physjken til Hjælp 
og lade en elektrisk Strøm gaae igjernem — fra Gramma- 
tikken til Møddingen, fra Møddingen til Grammatikken 
— der kommer dog ikke Glimt af Liv, ikke Gnist af 
Aand: det Døde er dødt og bliver dødt, hvor længe 
man end forsker og graver*'. — Det er ulærde Erfaringer, 
og ulærde Erfaringer er det ingenlunde let rt bekæmpe. 
Tage vi det Hellige med og besinde os paa de re- 
ligiøse Erfaringer, da er Striden endna mere gjennem- 
gaaende. De Mange, der samlede sig om Ghristus, og 
vare Øienvidner ved hans Mirakler, gik bort med høist 
forskjellige Erfaringer. Nogle erfarede, at det i Sand- 
hed var Guds Gjerninger; men Andre erfarede, rt det 
var blindt Sværmeri, og det Hele et Oprf;r mod Gud 
og Keiseren. Hvor meget erfarede vel Pi^atus, da han 
spurgte: hvad er Sandhed? Der foi tælles i Apost- 
lemes Gjeminger (Cap. 25), at da Kong Agrippa og 
Berenice kom til Cæsarea for at hilse paa Festus, var 
denne i Forlegenhed og vidste ikke, hvad han skulde 
dømme om Jødernes Anklage mod Paulus. Det Eneste, 
han havde erfaret, var, afc de havde nogle Tvistigheder 
om deres (:Judsdyrkelse og „om en Jesus, som er død, 
hvilken Paulus sagde at leve." Det er et charakteri- 
stisk Træk. Den hele Begivenhed med Chiif ti Død og 
Opstandelse stod for Festus som noget saa Ubetydeligt 
og Forbigaaende, at det var uværdigt for en Romer at 

sætte sig nærmere ind i Sagen. Saaledes gik det i 
mere end to Aarhundreder med de romerske Erfaringer 
og Christendommen. Christuspartiet blev paa Forhaand 
betragtet som et vanvittigt Almaeparti; om et saadant 
Almueparti var. det da tilladt at troe det Urimeligste, 
det AUertaabeligste, der kunde opdigtes: man havde jo 
Erfaringen for sig. 

Vi vende os nu til Emnet om de politiske Erfa- 
ringer. Disse Elrfaringer ere behæftede med alle de 
Vanskeligheder, vi i det Foregaaende have mødt. De 
skulle rette sig efter almeengyldige Love; men Fri- 
hedens Love ere saa bevægelige, at Tilbøieligheder og 
Stemninger friste til overilede Slutninger og kunne give 
08 en aldeles skæv Opfattelse af de virkelige Forhold. 
Til at gjøre sande Erfaringer kræves et uhildet Sind, 
der formaaer at frigjøre sig fra alle forudfattede Me- 
ninger; men hvor personlige Interesser ere med i Spil- 
let, ville forudfattede Meninger let sætte sig fast som 
ubedragelige Sandheder, ufravigelige Grundsætninger. 
For at gjøre sande politiske Erfaringer er det ikke 
alene nødvendigt, at de Paagjældende i al Almindelig- 
hed have Agtelse og Sands for Sandhed og Ret: her 
5 fordres endnu noget Mere. Her fordres Selvovervindelse, 
tfor at sætte sig i Modstanderens Sted og fra Grunden 
' af forstaae hans Anskuelse. En saadan Selvovervindelse 
Ifalder ikke i Alles Smag. De Kyndige ere lige saa 
fristede til at forblive i deres een Gang afsluttede Fore- 
stillingskreds, som de Ukyndige i deres. Det falder 
saa behageligt at leve med lutter Ligestemte og høre 
Omgivelsens Echo af sine egne Meninger. Deraf kan 
det forstaaes, at mægtige.Partier kunne kæmpe en heel 
Tidsalder og med stor Skarpsindighed udspeide hin- 

andens Vrangsider uden dog at bringe det til at gjen- 
nemskue hinandens Væsen. Vi ville betragte Vanske- 
lighederne først fra oven, dernæst fra neden. 

See vi ovenfra nedad, da er det jo en Selvfølge, 
at en Konge paa sin Throne maa gjøre politiske Er- 
faringer. Men Erfaringerne blive desværre farvede, 
naar de sees igjennem farvet Glas. Der er en At- 
mosphære, som kaldes Hofatmosphære : den har en 
egen lysbrydende Virkning. Det er bekjendt, at Lyset 
fra en Stjerne bøies ved at gaae igjennem forskjellige 
Luftlag, saa at det tager sig ud, som om Stjernen stod 
noget høiere end den i Virkeligheden staaer. En saa- 
dan Tilsyneladelse beroer paa, hvad man i Astronomien 
kalder Eefraction. Jo nærmere Stjernerne ere ved 
Horizonten, desto mere virker Tilsyneladelsen, saa de 
synes at staae høiere. Astronomen veed, at han maa 
beregne Refractionen. For Monarkens Iagttagelse vil 
det, paa Grund af Hofatmosphærens lysbrydende Evne, 
kun altfor let tage sig ud, som stede de lavere Sam- 
fundsklasser høiere, med andre Ord: som stod det 
bedre til med Undersaatterne i hans Rige, end det 
virkelig gjør; det er ham ingenlunde altid bekvemt at 
beregne Refractionen. Da Katharina IL havde erobret 
Krim, og 30,000 Tartarer vare blevne nedsablede, vilde 
Potemkin vise sin keiserlige Elskerinde et storartet 
Skue af Pragt og Herlighed. Keiserinden g.jorde en 
Reise for at besøge sine nyerobrede Lande. „Potemkin 
samlede ved Dniper en stor Hær og ved Hjælp af dyg- 
tige Decorationsmalere opdigtede han, saa at sige, en 
blomstrende Tilstand af Landet, som det aldrig havde 
kjendt. Bredderne vare overstrøede med Landsbyer, 
men de vare malede paa Lærred: man saae Kirker 

under Bygning, Skibe og Huse. Med Knutten vare 
Tartarer langveis fra drevne ned til Flodbredderne, for 
at disse kunde synes befolkede; det unge Græs blev 
afgnavet af Kvæg, der var hentet i 400 Versters Om- 
kreds. Der havde neppe været større Udgifter ved at 
faae noget Nyttigt indrettet. Men Katharine lod sig 
skuffe lor at kunne skuffe Europa med Hensyn til Ri- 
gets Kræfter og sin egen Virksomhed." — Hvad der 
blænder en Konges Øine er vel i sjældnere Tilfælde 
lave Smigrerier; thi i saa Henseende vil Erfaringen nok 
lære ham at trække fra. Men hvis der er en Kreds af 
fortrolige Raadgivere, paa hvis Ufeilbarhed han, uden 
selv at have tilstrækkelig Indsigt i Sagernes Gang, 
ubetinget vil stole, da kan en saadan blive ham farlig. 
Naar Himlen er overtrukken med et Slør af lette Skyer, 
danner der sig jevnligt om Solen Riuge og Bisole; 
saaledes vil der i Hoffets Dunstkreds ogsaa om den 
kongelige Sol let danne sig Bisole; en Skriftefader, en 
Førstemiifister eller hvad Oraklet nu hedder, vil sørge 
for, at Majestæten aldrig seer den nøgne Virkelighed, 
men Billeder i et Speil, der kaster Glandsen af hans 
eget Lys tilbage. Selv om Virkeligheden bliver saa 
nærgaaende, at den ved en Omvæltning river den fyr- 
stelige Per:on ud af Tryllekredsen og lader ham gjen- 
nemgaae de store Prøvelsers strenge Skole, saa er det 
dog dermed ikke givet, at han gjør sande Erfaringer. 
Man tænke, for et m^nde om Stuarternes Historie, paa 
Karl n. Hvad havde denne Fyrste ikke oplevet. Hans 
kongelige Fader maatte lægge sit Hoved paa Skaffottet; 
selv havde han i flere Aars Landflygtighed maattet 
gjennemgaae de Ydmygelser, som altid møde den faldne 
Storhed. Og da han saa omsider — efter Cromwells 

Død — blev kaldt tilbage og drog ind i sin Hovedstad 
under Folkets Jubel, hvilke Erfaringer bragte han da 
med sig op paa Thronen? „At hver Kvindes Ære var 
tilfals, og hver Mands Troskab at faae foy Penge. 
Forskjellen var kun i Prisen: Nogle solgte sig for bil- 
ligt Kjøb, Andre lode sig dyrt betale." Man læse 
Macaulays storstilede Fremstilling af Carl II.'s sidste 
Levedage, og man vil see, hvad det var for Livserfarin- 
ger, denne Konge havde høstet. Om Bourborneme har 
Napoleon træffende sagt: „de have Litet glemt og de 
have Intet lært." De have altsaa, trods Revolution og 
Keiserdømme, kun dreiet sig i deres egne Indbild- 
ningers Kreds, i gamle vindskæve Erfaringer. 

See vi nedenfra opad, mon det da skulde være 
lettere for Folkene at gjøre sande politiske Erfaringer, 
end det er for Fyrsterne? Ingenlunde. Dersom Magt- 
stillinger i Samfundet lode sig gruppere som Træer i 
Skoven, dersom Styrelsens Gang i Op og Ned var an- 
skuelig som Sivets Sveien ved Bredden af en Sø eller 
'som Komets Bølgen paa Ageren: da skulde den sunde 
Forstand let bane sig Vei og skjelne mellem Ret og 
Uret. Men Striden om Magt er en indviklet Strid; 
ingen Forførelseshistorie er saa vidtløftig som den, der 
handler om gjensidig politisk Utroskab mellem Folkene 
og deres Førere. 

Som oftest er det vel Føreren, der misbruger Fol- 
kets Tillid og svigter den gode Sag, naar uforudseete 
Vendinger indtræde. Dog gaaer det i Reglen ikke saa- 
ledes til, at Vedkommende træder op i det fuldt be- 
vidste Øiemed at ville bedrage, at ville indsmigre sig 
og vinde Folkegunst blot for selv at komme til Magten. 
Vi maae til Ære for Menneskeslægten tvertimod an- 

tage , at de Fleste blandt dem , der henvende sig til 
Folket, begynde i ærlig Sympathie med Folket. Men 
derfor kan det ligefuldt ende med et Bedrag. Den 
moralske Selvfølelse, som vækkes hos Føreren derved, 
at Mængden slutter sig til ham, er udsat for store Fri- 
stelser. Den Feirede føler sig alt som Magthaver, og 
denne Følelse er meget kildrende ; den driver hajn frem : 
han kan ikke nøies med moralsk Indflydelse, han træn- 
ger til Nævekræfter; han maa nødvendig kommandere 
et Parti og vælge Midlerne, som de falde. Saa tirres 
han af Modstandere, saa ægges han af Tilbedere, saa 
bliver han Massehelt, Kommandør af Fleertalsordenen, 
og Despoten i ham vaagner. Det kan da skee paa den 
aUematurligste Maade, at den, der begynder med Fol- 
kets Sag, kan gaae over til at tjene sin egen Sag og 
ende med at forraade Folket. 

Men Forholdet kan ogsaa vende sig saaledes, at 
det er Folket, der forraader Føreren. Der er hos det 
menige Folk — saa længe det endnu befinder sig paa 
Umyndighedens Trin — en eiendommelig Vexlen mellem' 
Godtroenhed og Mistro. Af Naturen er et ufordærvet 
Folk godtroende; det gjælder som Eegel. Enhver, der 
træder op og vil antage sig dets Sag, finder let en Til- 
slutning. Men jo blindere dén Tillid og Begeistring er, 
hvormed det følger sin Fører, desto brattere er igjen 
det Omslag, hvorved det opgiver ham, naar dets Mis- 
tanke vaagner. Grækenlands og Roms Historie have 
herpaa talende Exempler. Trang til en Omordning af 
Jordbesiddelsen og Striden om Agerloven var for Ro- 
merne, ved noget over et Aarhundrede før Christi Fød- 
sel, hvad Spørgsmaalene om Pauperisme og Fattig- 
understøttelse ere i vore Dage. Brødrene Tiberius og 

Cajus Gracchus, begavede Mænd af ædel Byrd, med 
sjældne Dyder og de redeligste Hensigter, opbøde Alt, 
for at hjælpe det stakkels forarmede Folk paa Fode; 
men deres Bestræbelser vare frugtesløse, de maatte see 
sig stemplede som Forbrydere og bøde med Livet. 
Adelen med Senatet forstod fortræffelig at føre Hoben 
bag Lyset: den uvidende Almue var dum nok til at 
lade sig blænde, feig nok til at svigte sine Beskyttere. 
En nødvendig Betingelse for, at et Folk kan gjøre 
Fremskridt i politiske Erfaringer, er blandt Andet dette, 
at Forhandlingerne om de offenlige Anliggender føres 
besindig, saa at Grundene for og imod kunne komme 
til Almeenhedens Kundskab; men det er netop en Be- 
tingelse, som vanskelig opfyldes. Naar Partierne komme 
i Lidenskab, faaer man ikke Tid til at tænke paa Sa- 
gen ; man tumler med det Personlige : Enhver har travlt 
med at anfalde, bagvaske og sværte sin Modstander. 
Læsere, der ere vante til Sværten, kunne gjeme vide 
af Erfaring, at nærgaaende Beskyldninger just ikke 
altid skulle tages efter Bogstaven ; men de, der specu- 
lere i Ophidselser, vide ogsaa af Erfaring, at en dristig 
Forvrængning sjældent forfeiler sin øieblikkelige Virk- 
ning. Det demokratiske Amerika har Greb paa at an- 
vende Methoden. Washington tog det med Ro. Skjøndt 
han blev voldsomt angreben af det demokratiske Parti, 
vrededes han dog ikke; han skrev kun til dets Leder, 
Jefferson : „Jeg vilde aldrig have tænkt mig, jeg vil ikke 
sige, at det var sandsynligt, men blot, at det var mu- 
ligt, at, medens jeg brugte mine bedste Kræfter til at 
skabe en folkelig Politik, som ganske var vor egen, og 
at sikkre Landet mod Krigens Rædsler, alle mine Hand- 
linger da skulde blive fordreiede , fremstillede paa en 

plump og fornærmelig Maade, i saa overdrevne og 
usømmelige Udtryk, at de neppe nok kunde anvendes 
paa en Nero, paa en navnkundig Bandit, men snarere 
paa en dagligdags Slyngel. Men det er nok, jeg er 
allerede gaaet for vidt i at udtale mine Følelser." 

Vil Dugjøre sande Erfaringer, saa behersk 
dine Lidenskaber og brug din Forstand. Denne 
Washingtonske Grund8ætnin<5 er kun lidet tiltalende 
for den store Hob, og heri stikker Knuden. Det er 
ikke Mangel paa Kundskaber, thi derpaa kan der bødes, 
men det er Mangel paa Selvbeherskelse, der forvirrer 
Folkets Sands og bereder den folkelige Sag saa mange 
Hindringer. Der kan naturligviis Intet indvendes imod, 
at Førerne for et Parti fremstille Sagen fra deres Syns- 
punkt og søge at støtte deres Opfattelse ved saa stærke, 
indtrængende, overbevisende Grunde som muligt; men 
at fortie Modpartens Grunde og fremstille hans Ud- 
talelser som simple, uanstændige Jammerligheder, er 
det ærligt, er det folkeligt? At man vil holde et Speil 
op for Folkets Øine, er i sin Orden; men det er, som 
bekjendt, ikke alle Speile, hvis Billeder svare til Gjen- 
standene. Man har i Haverne de saakaldte Kuglespeile. 
Om de Spadserende end ere nok saa velskabte, naar 
de komme nær til et saadant Speil, undergaae de dog 
en uhyggelig Forandring: store Næser, tykke Maver, 
smaa bitte Been! de see ud .som lutter Nøddeknækkere. 
Der er andre Speile, der forherlige Skikkelserne og vise 
dem i overnaturlig Størrelse. Naar nu Partiførerne, de 
Mænd, som udgive sig for at holde Sandhedsspeilet op 
for Mængdens Øine, stadigt kombinere de to Slags 
Speile saaledes, at de selv komme til at vise sig som 
Helte, medens deres Modstandere staae som Nødde- 

knækkere, er det saa at veilede Folket til politiske, 
sande politiske Erfaringer? 

Paa Fremskridt i politiske Erfaringer beroef Ind- 
flydelsen af den saakaldte Parlamentarisme. Vi sige: 
Indflydelsen ; thi Tilblivelsen falder sammen med Grund- 
lægningen af en hvilken som helst friere Forfatning. 
Allerede med Indførelsen af raadgivende Stænder følger 
en vis Art af Parlamentarisme. Det første for Parla- 
mentarismen Charakteristiske er, at Styrelsens vigtigste 
Anliggender gjøres til Gjenstand for en Forhandling 
mellem Regjering og Folkerepræsentation. Folkerepræ- 
sentationens Indflydelse kan gjennemgaae forskjellige 
Grader; men først, naar Forhandlingernes Kesultat af- 
gjøres ved Afstemning saaledes, at Fleertallets Afstem- 
ning tillige bUver afgjørende for et Ministeriums Be- 
staaen eller Ikke-Bestaaen, træder Parlamentarismen i 
fuld Kraft. Det er til Parlamentarismens Gjennem- 
førelse nødvendigt, at Fleertallets ved Afstemningen ud- 
talte Anskuelse faaer en faktisk og juridisk Indflydelse 
paa Sagernes Gang ; men det er ingenlunde nødvendigt, 
at Fleertallet skal være samlet i eet Kammer; det kan 
jo ogsaa være fordeelt paa tvende. For at blive ved 
vor egen Grundlov, da skjønnes det ikke, at den gjør 
noget Skaar i Parlamentarismen, ved at lade Folkething 
og Landsthing have hver sit Fleertal; thi det tør dog 
vel forudsættes, at et Ministerium, der faaer begge 
Things Fleertal imod sig, maa træde af. Noget ganske 
Andet er det, at der endnu savnes 'Bestemmelser for, 
hvad der lovlig skal foretages i Tilfælde af vedvarende 
Uenighed mellem det tvedeelte Fleertal. Den ubestemte 
Forestilling om Muligheden af provisoriske Foranstalt- 
ninger, er uhyggelig ikke alene af den Grund, at der i 

det, som skal yise sig, naar Loven ikke strækker til,, 
altid er noget Bussemandsagtigt; men navnlig af den 
Grund, at Fleertalsvillien hverken kan komme til sin 
fulde Ret ei heller blive lovformelig begrændset, naar 
Grundloven ikke bestemt og tydelig angiver den Vei 
den bar at gaae, for at naae til Maalet. Som For- 
billede for en consekvent gjennemført Parlamentarisme 
pleier man at anprise den engelske Forfatning. Men 
at det engelske Underhuus lige saa lidt kan antages^ 
at være et Mønster for vort Folkething, som Overhuset 
'kan være et Mønster for vort Landsthing, er indlysende 
for Enhver, der har endog blot et overfladisk Kjend- 
skab til det engelske Parlament. 

Parlamentarismen i England har paa eiendommelig 
Maade udviklet sig af de engelske Forholds særlige Krav 
med historisk Nødvendighed: den har Aarhundreders 
politiske Erfaringer til Grundlag. Opdraget til Selv- 
styrelse, har det engelske Folk lært at holde sig strengt 
til Lovens Bogstav og agte Kronens Ret. Og dog kan 
Bølgegangen undertiden blive farlig nok, naar Folkehavet 
kommer i Røre. Faren er imidlertid forbigaaende. Med 
Undtagelse af nogle philanthropiske Paroxysmer, er det i 
Reglen ikke store Ideer, men store Projecter, der be- 
herske Stemningen. Loven har et Bolværk i Kapitalen ; thi 
til at udføre store Projecter udkræves Penge. Det er da 
ogsaa en Lykke for England, at det i bevægede Tider 
har en Veileder saa praktisk som Times, en Veirhane 
over Børsen, saa politisk omskuende, at den, uden at 
skifte Standpunkt, bestandig kan dreie sig efter Vinden. 

Paa Fastlandet har Parlamentarismen i de sidste 
Aar just ikke høstet Laurbær. Det var i 1870 vistnok 
for en god Deel den gjenopvakte Parlamentarisme, som 

i Forbindelse med Opinionens moralske Paatrængenhed 
yed hidsende Midler rev Frankrig ind i Krigen med 
TydsUand. 

En nærmere Betragtning af Parlamentarismens 
Væsen maa føre til den Erkjendelse, at dens Virksom- 
hed er betinget af to beslægtede, men dog uligeartede 
Factorers Samvirken; den ene er den moralske, den 
anden den juridiske. Den moralske Factor ligger i 
Forhandlingerne; thi hvad skulde Discussionen og For- 
handlingerne vel sigte til, dersom Hensigten ikke var 
at faae de Grunde, der tale for og imod en foreliggende 
Sag, samvittighedsfuldt og omhyggelig prøvede. Den 
Anskuelse, der støttes af de mest overbevisende Grunde, 
maa da siges at have den moralske Overvægt. Den 
juridiske Factor ligger i Afstemningens Resultat. Naar 
Afstemning har fundet Sted, maa den Anskuelse gaae 
igjennem, som har de fleste Stemmer for sig; det er 
juridisk Ret: her hjælper ingen Ræsonneren. Dersom 
de to Factorer nu altid samvirkede i fuld Overensstem- 
melse, saa vilde en consekvent gjennemført Parlamen- 
tarisme unægtelig være en politisk Velsignelse for Land 
og Folk. Men desværre. Erfaringen lærer, at det Mod- 
satte ofte er Tilfældet. Den moralske Factor er under- 
tiden belemret med umoralske Bestanddele. 

Der er jo Partianskuelser, der staae saa fast, at 
de ikke lade sig rokke ved Modgrunde. Selv om den 
evige Fornuft vilde nedlade sig til at tage Menneske- 
skikkelse paa og deeltage i Forhandlingerne, den skulde 
dog ikke formaae at gjøre Partiet usikkert. Forhand- 
lingerne føres kun for et Skins Skyld, Sagen er alle- 
rede afgjort i Forveien: det er saa uparlamentarisk 
som muligt. Om ogsaa Misbrugen ikke ga&er til en 

saadan Yderlighed , om der end i Forsamlingen er 
Sands og Modtagelighed for Grande, saa er der dog — 
dersom de sande politiske Erfaringer mangle — hrerken 
i den moralske eller den juridiske Factor Sikkerhed 
for, at det blirer til mere end Sldngrunde. Det er saa 
fristende for en begavet Parlamentstaler at anvende 
Midler, som blænde, at glimre ved Vid og Humor, at 
saare sin Modstander med Satirens Giftbraad og rive 
Forsamlingen med sig. Om det han forsvarer, er i den 
bedste Overeensstemmelse med hans egen Fortid og vil 
holde sig i en kommende Tid, bekymrer ham ikke: 
han trylles af Dagens Hæder, og stoler paa, at Publi- 
kum er glemsomt. Ja, Publikum er glemsomt; det 
har, som Karker siger om Hakon Jarl, „saa mange Ting 
i Hovedet". Men et Folk med politiske Erfaringer er 
ikke glemsomt; det lader sig ikke bedaare af et Øie- 
bliks Fyrværkeri, men husker netop det, hvorpaa det 
kommer an, husker, hvem det var, der talede, og hvad 
der blev sagt, og husker det længe. 

At stole paa den moralske Factor uden at sikkre 
sig den juridiske (statsretslige) er upraktisk; men at 
stole paa den juridiske alene og lade haant om den 
moralske, er i Sandhed ogsaa upraktisk. De, som føre 
Ordet i en parlamentarisk Forsamling, maae vide, at de 
ikke blot have Tilhørere, men pgsaa Dommere, alvor- 
lige Dommere, der i Tidens Løb ville kalde dem til 
Regnskab for hvert utilbørligt Ord, de have talet. 
Først naar det kommer saa vidt, at en Parlamentstaler, 
der har vundet en øieblikkelig Séier, om hvilken han 
veed, at den, var den end nok saa glimrende, hviler 
paa hule Grunde, maa sige til sig selv, hvad en græsk 

Fyrste sagde til sine Lykønskende : „vinde vi een saa- 
dan Seier til, saa er det ude med os", først da er 
Parlamentarismen gjennemført. Men da vil det ogsaa 
vise sig, at den beroer paa mere end en juridisk Af- 
stemningsmecbanik, at dens Grundlag er en suurt er- 
bvervet Skat af sande politiske Erfaringer. 



IV. 

Eli rorfatning og.rrihed. 



l/et er nu 28 Aar, altsaa henved en Menneskealder 
siden, da begyndte der en ny Tid for Folkene i Europa. 
Det var i 48, at Livsaanderne rørte sig: Morgenen 
Myste, Dagen brød frem, og Frihedens Sol gik op over 
jublende Millioner. Fra Paris, fra Wien, fra Berlin, 
fra Ejøbenhavn, overalt lød det samme Budskab. Hvor 
de gamle Baand ikke, som hos os, kunde løses med 
Lempe, der maatte de give sig for Magt, der maatte 
de briste. Hvad der længe havde gjæret i Mulighed, i 
skuffede Forventningers, i dunkle, uopfyldte Ønskers 
Skjød, kom med eet Slag til Virkelighed; og Virkelig- 
heden var overraskende. Man vidste paa det ene Sted 
Intet om, hvad der foregik paa det andet, og dog skete 
Alt som efter hemmelig Aftale. Morgenen kom, og see ! 
den nye Friheds Bygning stod for Alles Blik fuldfærdig 
som Aladdins Slot, et Værk af Lampens Aander, tryllet 
frem i en eneste Nat. 

Men de Me Forfatningers Trylleslotte have des- 
værre ikke kunnet tilfredsstille Alle i Længden, navnlig 
ikke dem, som uden at bekymre sig om Stilen i det 

Hele, kun tænke paa at bringe deres private Huushold- 
ningssager i Orden. Der er ved de nye Samfunds- 
bygninger Adskilligt, som ikke er behageligt. De ere 
præglige nok at see til, men der er megen falsk For- 
ældning; de ere luftige nok, men der er saa megen 
Trækvind; de ére rummelige, ja altfor rummelige. Der 
er en Støi og Uro, en Tummel og Færdsel, en Skubben, 
Trykken og Løben op ad Trapperne og ned ad Trap- 
perne, ikke alene ad Hovedtrapperne, men ad Bag- 
trapperne, ja, hvad der især maa genere dem, der 
holde af Fred i deres eget Kjøkken, endogsaa ad 
Kjøkkentrapperne. Grunden er ikke fast, PiUerne ikke 
stærke. Gulvet gynger; Loftet slaaer Revner; man be- 
finder sig som i et bestandigt Jordskjælv. Hvert Øje- 
blik er der Noget der dumper; man gaaer i en dødelig 
Angst for at faae en Bjælke, en Rigsdagsmand eller 
en Minister i Hovedet. Man trøster sig med, at Byg- 
ningen er saa ny, at det holder nok; en tarvelig Trøst ! 
Man har jo Exempler paa, at nye Bygninger falde, 
^ndog før de ere blevne beboede. 

Nei, da var der anderledes Orden i Statsbygningen 
under de gamle enevældige Konger. Hver Stand stod 
i sin Højde; man vidste at gjøre Forskjel mellem 
Herskabet i Beletagen og Tjenerskabet i Messaninen. 
Nu løber det Nederste sammen med det Øverste: 
Fruen paa første Sal og Fruen i Kjælderen, Født og 
Ufødt, Hat og Kaskjet, Uniform og Kofte er Hips som 
Haps. Og saa spotter man over Rangforordningen og 
gjør Væsen af Grundloven. Hvor bagvendt! Rang- 
forordningen er den egenlige Grundlov, den eneste 
Lov, der kan adskille Klasserne og holde Orden i Sam- 
fundet: naar Rangforordningen afskaffes, maa Staten 

gaae til Grunde. Det er vigtigt for et civiliseret Sam- 
fund, at det kjender sine store Mænd-; men hvor er 
det muligt at kjende dem, naar der ingen Rangforord- 
ning er? Naar man i ældre Dage mødte en Mand med 
et hvidt Baand og en Stjerne, betoges man af uvil- 
kaarlig Ærefrygt, man følte, at det var en stor Mand, 
en af Staten fortjent Mand; hvori hans Fortjeneste 
bestod, behøvede man ikke at vide, man havde jo 
Rangforordningen. Selv et lille Kors var en Naade- 
gave, altsaa noget andet end en slet og ret Naturgave. 
Distinctioner ere lige saa uundværlige for Meningen i 
Selskabet,* som Komma, Semicolon, Punktum og Ud- 
raabstegn ere nødvendige for Meningen i en Bog. Men 
de liberale Forfatninger oversee Distinctionen. Nu- 
omstunder gaae fortjente Mænd omkring og see ud 
som andre Mænd; det giver Anledning til Confusioner. 
Vil man kjende den fortjente Mand, skal man selv 
have den Uleilighed at undersøge, hvori hans Fortjeneste 
bestaaer, og saa kan Efterforskningens Udbytte endda 
være tyndt nok. Paa mundtlige Overleveringer tør man 
ikke stole : man maa gaae til skrevne Kilder , det 
vil sige til Bladene;, men Bladene? Det ene Blad 
foreviser ham med en Straalekrands om Panden, det 
andet med store Blækklatter i Ansigtet. Hvad skal 
man tænke, hvad skal man troe? Maatte man ikke 
ønske, at Folkerørets politiske Eventyr vilde ende med 
Knald som et Eventyr, at Skæbnen eller Tilfældet eller 
EUmlen eller Lampen vilde sende os en statsklog 
Nureddin, der kunde flytte Aladdinsslottet, dette Fri- 
hedens Luftkastel med dets forlorne Prindsesse, over 
til Afrika. 

Slige Yttringer af uvilkaarlig Misstemning vilde 
ganske vist have Noget for sig, dersom det Synspunkt, 
hvorfra de ndgaae, ikke var aldeles forfeilet. Men 
Sagen er, at de frie Forfatninger, hvorpaa Nutiden 
arbeider, ikke ere Frembringelser af Mængdens Vil- 
kaarlighed, men et Værk af historisk Nødvendighed. 
De store Udviklingstrin i Menneskehedens Historie 
kunne sammenlignes med Klasserne i en stor Skole. 
Naar Eleverne have siddet en vis Tid i en af de lavere 
Klasser, maae de enten flyttes op i en høiere eller gaae 
ud af Skolen. De Nationer, som efterat have gjennem- 
gaaet den europæiske Civilisations Mellemstadier i det 
17de og 18de Aarhundrede, endnu ikke ere modne til 
at tage fat paa Frihedens Gjeming, maae finde sig i 
at gaae ud af Historien. Der staaer over Scenen i 
vort kongelige Theater en Indskrift: Ei blot til Lyst; 
denne Indskrift bør staae med store gyldne Bogstaver 
over vor ny Samfundsbygning. 

Et Skuespilhuus, dets Stiil og Udseende være for 
Øvrigt nok saa fortræffeligt, er ikke opført for dets egen 
Skyld, men for Skuespillets Skyld. Var der ingen 
Skuespildigtere og ingen Skuespillere, saa vilde den 
prægtige Bygning staae som et tomt Monument, et 
Minde om Savn og aandelig Afmagt. Dette gj ælder i 
endnu høiere Forstand om den paa Frihed anlagte 
Forfatning. Er der ingen Frihedsideer og ingen Mænd, 
som forstaae at bringe dem frem, saa staaer Bygningen 
der som et Gudehuus uden Guder og seer haanlig ned 
paa en vanartet Slægt, hvis aandelige Marv er fortæret. 
Den frie Forfatning er til for Frihedens Skyld; den er 
et Frihedens Grundlag med ydre Betingelser, men ikke 
Friheden selv. En fri Forfatning behøver ikke altid 

at kjøbes dyrt, den kan jo faaes som en Foræring: vi 
takke Kong Frederik VII for hans Gave. Men Friheden 
selv kan ikke faaes i Foræring; den maa kjøbes til 
den dyre Priis, den maa erhverves i Kamp, om end i 
fredelig, ublodig Kamp. 

At Frihed maa erhverves, ligger i Sagens Natur; 
thi hvad er Frihed? Frihedens Første er Selvbestem- 
melse, og Selvbestemmelse er Virksomhed, i inderste 
og dybeste Forstand Selvvirksomhed. Det Menneske, 
der ikke føler Evne og Kraft til Selvbestemmelse, er 
ufrit, hvor lykkelige dets ydre Vilkaar end ere, og det 
Samme gjælder om et heelt Folk. Et Folk kan have 
en fri Forfatning og endda befinde sig i en Tilstand 
af Ufrihed, enten fordi det endnu ikke har lært at 
bruge Friheden eller, hvad der omtrent kommer ud 
paa det Samme, fordi det misbruger den. Til at gjøre 
fornuftig Brug af Frihedens, særlig af Folkefrihedens 
ydre Betingelser, udkræves der to Ting: Kræfter og 
Indsigt. Kræfter uden Indsigt give kun Røre, og det 
blinde, tankeløse Røre gjør Folket fortumlet. Indsigt 
uden Kræfter give kun Doctriner, og tomme Doctriner 
ere afmægtige overfor Virkeligheden. 

Naar Frihedskriserne begynde, vaagner Folke- 
Aanden og spørger om Kræfter. Der er dem,, der 
præjte og sige, at „en Folkets Aand" ikke behøver at 
lede om Kræfter, eftersom den selv har Kræfterne, i 
sig, og kan, om vi end ere nok saa afkræftede, komme 
og give 08 alle de Kræfter, vi behøve, hvad Dag den 
vil; det er en Brouten med Aand og Ord, som vild- 
leder istedenfor at veilede. Skulde Aanden bringe 
Kræfterne med sig fra Himlen, saa maatte det jo være 
overnaturlige Kræfter, og Folkelivets Opsving beroe 

paa et Mirakel. Det er Overtro. I en Handelskrise 
siger Ejøbmanden: jeg maa have Penge, hvor jeg saa 
skal faae dem fra, ellers gaaer jeg fallit. I en Friheds- 
krise siger Aanden: jeg maa have Kræfter, hvor jeg 
saa skal faae dem fra, ellers er det Hele forgjæves. 
Det gaaer i denne Henseende lige saa naturlig til i en 
Frihedskrise som i en Pengekrise. Dog er her uneg- 
telig ogsaa en Forskjel. Kapitalerne kunne skjule sig 
saa snildt, at Kjøbmanden ikke er i Stand til at lede 
dem op ; men Kræfterne kunne ikke saaledes skjule sig 
for Aanden; den skal nok vide at finde dem, hvor de 
end ere. Det er ikke altid sagt, at de findes i Sam- 
fundets øverste Lag; der er en Civilisation, som tærer 
paa Kræfterne, der er en Kulturens Solbrand, som 
udtørrer Sindet, saa at Livsspirerne visne. Finder 
Aanden de øvre Lag forbrændte, arbeider den sig 
dybere ned og finder Kræfterne i de lavere. Folke- 
Aanden gjør ingen Mirakler, den skaber ikke af Intet; 
men den bruger det Givne: dens Kraft bestaaer i at 
vække de slumrende Kræfter og forhøie dem ved Be- 
aandelsens Tilvæxt. 

Her er et Synspunkt, hvorfra Ordførerne for den 
formelle Intelligens mene at kunne slaae et Slag til 
Ære for hvad de forstaae ved Oplysning og Dannelse. 
Skal Aanden, sige de, søge sine Kræfter i de nederste 
Samfundslag, da maa den tage til Takke med raae 
Kræfter; hvorledes forholder det sig nu med Kræfterne 
og Raaheden? Antager man, at kun de raae Kræfter 
ere usvækkede, saa maa man for Alting søge at bevare 
Raaheden for at bevare Kræfterne. Er Folkefriheden 
betinget af Kræfter, og Kræfterne betingede af Raa- 
heden, da maa Frihedstiden nødvendigviis blive en 

Kaahedens Tid. Antager man, at Kraften kan skilles 
fra Raaheden, saa at Kræfterne kunne bevares, efter 
at Kaaheden er forsvundet, hvorledes vil man da kunne 
lade haant om Civilisationens høieste Frembringelser, 
Kunst, Poesi og Videnskab? Skal Folkefrihedens Tid 
være en Oplysningens og Dannelsens Tid, da er Halv- 
oplysningens mythologiske Skumring ikke tilstrækkelig til 
at fortrænge den raa Luft: Intelligensens Sol maa staae 
lysende paa den klare Himmel. Men hvis man indrømmer, 
at Kræfterne ikke svækkes, men forædles ved Oplysning, 
saa maae de ædleste Kræfter jo søges i Samfundets 
øverste, solbeskinnede Lag, og ingenlunde nederst i 
Raahedens Mørke. 

Det er den bekjendte Strid om Kulturintelligens 
og Folkeoplysning, vi her berøre. At Kunst, Poesi og 
Videnskab mægtig bidrage til at vække og klare Aands- 
livet, og at Frihedskræfteme for saa vidt snarere maae 
søges i de øvre Lag end i de nedre, er en Kjends- 
gjerning, som Ingen, der kjender lidt til Historien, vil 
kunne negte. Men at Kulturen ved Siden heraf ud- 
klækker en Sværm aflntelligensinfusorier, der ræsonnere 
paa Overfladen og tære paa Kræfterne, vil heller Ingen 
kunne negte. Overfladisk Ræsonneren gaaer fra Tvivl 
til Tvivl, og den endeløse Tvivl svækker Handlekraften. 
Hvad gavner det en civiliseret Nutid at kjende alle 
Fortidens Dyder og Lyder, dersom den ikke kjender 
og forstaaer sig selv; og hvad hjælper det, om den 
ogsaa betragter sig selv i Intelligensens Speil, naar det 
bliver ved den golde Betragtning. Lys uden Kræfter 
er et dødt Skin; men hvor Kræfterne ere, kan Aanden 
finde dem og tænde Lys, endog i det dybe Mørke. 

Sandhedens Ord siger ikke, at Lyset er Menneskets 
Liv, men det siger, at Livet er Menneskets Lys. 

Hvor stærke Kræfter afføde klare Tanker, frem- 
kommer der en Dannelse/ hvorved det Fællesmenneske- 
lige og det for hvert dygtigt Menneske Eiendommelige 
udvikles. I det folkelige Samfund vil Frihedsudviklingen 
da udvise en Mangfoldighed af Dannelsestrin og Dannelses- 
kredse, og Dannelsen i enhver Kreds vil nøiagtig svare 
til de Arbeider, der ere de særlige Klasser anviste. 
Det er ganske sandt, at de haardføre Mænd, der færdes 
paa Land og Hav, anderledes forstaae at haandtere 
Virkeligheden end de, der sidde i et Studerekammer 
og sysle med Tankerne; men derfor bør det dog ikke 
glemmes, at der ogsaa er et Tankernes Arbeide, at 
mangt et Lys, som har straalet over Samfundet og sat 
en Verden af nye Kræfter i Røre, er blevet tændt i 
det stille Kammer. Hovedsagen er, at de forskjellige 
Arter af Dannelse indgaae i den rette Vexelvirkning, 
idet de alle, hver med sit Maal af Kræfter og Lys, 
træde i Livsudviklingens og Frihedens Tjeneste. Kjernen 
i al Dannelse er Selvdannelse, Sindsdannelse, den Dan- 
nelse, som lærer den Enkelte, at han i Sandhed kun 
virker for sig selv ved at vitke for det Hele. Paa 
disse Betingelser kan Folke-Aanden røre sig, og Fri- 
hedens Værk fremmes. 

Kræfterne kunne virke uden Aand; men Aanden 
kan ikke virke uden Kræfter. Hvor Kræfterne virke 
uden Aand, vil Samfundet befinde sig snart i døsig 
Orden, snart i uhyggeUg Gjæring. Enten vil Virk- 
somheden være fordeelt saaledes, at hver Stand passer 
Sit, Regjeringen Sit og Folket Sit; her mangler Vexel- 
virkning, Eller de modsatte Bestræbelser ville geraade 

i Strid med hverandre, det ene Parti vil bekæmpe det 
andet og tabe det fælles Maal af Syne: her mangler 
harmonisk Samvirken. Kj endemærket paa, at det er 
Folke-Aandén, der sætter Kræfterne i Røre, er dette 
dobbelte: at alle Bestræbelser virke sammen til eet 
Maal, og at Alle, Høie og Lave, ere sig bevidste, at 
de maae deltage i Virksomheden. Det sidste Punkt 
bliver især af Vigtighed, naar den frie Forfatning har 
afløst Enevælden. 

I en Samfundstilstand, hvor Aanden endnu er 
halvt slumrende, falder det naturligt, at kun nogle 
Individer af enkelte Klasser give sig af med offentlige 
Anliggender, medens den store Mængde holder sig til 
det Private og lader Regjeringen sørge for Staten. Det 
er en Synsmaade, som behager Regjeringen; den holder 
ikke af de urolige Hoveder. Øvrigheden søger som 
Folkets Formynder at slaae den Grundsætning fast, at 
Undersaatteme have at underkaste sig deres Foranstalt- 
ninger og for Øvrigt holde sig rolige. 

Det ligger i Statens Natur at holde sig som 
et Bestaaende; de Styrende holde desaarsag skarpt 
Øie med de Urolige, men see naadigt og mildt 
til de Stille i Landet. Statsmændene i Oldtiden vare 
i denne Henseende allerede opmærksomme paa For- 
skj ellen mellem Arbeideme i Stæderne og Landbefolk- 
ningen. „Arbeideren", siger Aristoteles, „er en Mand 
af ringe Dyd; og kun i ufuldkomne Stater kan det 
tilstedes Arbeideme at deeltage i Lovgivning og Sty- 
relse. En Befolkning, der fornemmelig sysselsætter sig 
med Agerdyrkning og Kvægavl, er i Reglen tilfreds, 
naar den blot kan faae Ro til at blive ved sit Arbeide, 
og lader sig gjeme nøie med en begrændset Andeel i 

Statsstyreisen. Langt uroligere er Massen af Haand- 
værkere, Handlende og Saadanne, der leve af For- 
tjenesten: deres Næringsvei virker skadeligere paa 
Charakteren, og i Staden, hvor de findes sammenhobede, 
ere de tilbøielige til at støie i Forsamlingerne." 

Naar det skal blive til Alvor med Brugen af den 
frie Forfatning, altsaa med Friheden, kunne vi — med al 
Agtelse for Ro og Orden — ikke ubetinget lovprise de 
Stille i Landet. Hvad er det for Folk? Skikkelige Folk ; 
i private, personlige Forhold hæderlige, agtværdige, 
nyttige Medlemmer af Samfundet. Men deres Hang til 
Fred og Iver for at passe deres Eget er saa over- 
veiende, at virksom Deeltagelse i det offentlige Liv er 
dem næsten modbydelig. Det er forgjæves at minde 
dem om Indskriften: Ei blot til Lyst, thi de have ikke 
engang Lyst. Heller ikke nytter det stort at foreholde 
dem den fælles Pligt, som Forfatningen paalægger os i 
Frihedens Navn, thi hvad Friheden angaaer, have de 
deres egen Forklaring: „I en fri Forfatning maa En- 
hver, som ikke vil med i den offentlige Tummel, jo 
have Frihed til at holde sig tilbage. Der er, sige de. 
Folk nok, som have Lyst til at agere paa den politiske 
Skueplads. Men der er ingen rigtig Fornøielse ved at 
være Skuespiller, naar der ingen Tilskuere er. Vi, der 
ikke kunne agere, tjene det Offentlige ved at være 
Tilskuere". De Stille i Landet ere Tilskuere. Hvilken 
Glæde have disse Tilskuere nu af de folkepolitiske 
Optrin? Glæden er ikke stor. De, der sidde i første 
Parket og tydelig kunne see Alt gjennem Kiitikens 
Kikkert, gjøre ikke Andet end ærgre sig. Gaaer Stykket 
flot, saa ærgre de sig, thi Friheden bliver kaad og 
kaster dem Sand i Øinene. Gaaer Stykket trevent, saa 

ærgre de sig ogsaa: der burde jo pibes; men tys! — 
for Rolighedens Skyld tør man neppe engang nyse, 
endnu mindre pibe. De, der staae saa langt tilbage, 
at de knap kunne skimte, hvad der foregaaer paa 
Scenen, ansee det Hele for Noget, som i Grunden ikke 
kommer dem ved; det Eneste, der leilighedsviis kan give 
deres Rolighed et Stød, er Rygter om nogle forskrække- 
lige Ting, som skulle foregaae bag Goulisserne. 

Da de Stille i Landet ikke udtale sig offentlig, 
kunne vi naturligviis ikke have nogen tilforladelig 
Kundskab om deres Meninger i det Enkelte; men det 
kan ogsaa være det Samme. Hvad det her kommer 
an paa, er alene den Kjendsgjerning, at de ikke ansee 
en virksom Deeltagelse i de store Samfundsanliggender 
for en almindelig Borgerpligt. Kunde vi ligefrem hen- 
vende Spørgsmaal til dem, vilde de uden Tvivl svare: 
„Der kommer ikke Noget ud af al .denne politiske Rum- 
steren. Det kan ikke være hver Mands Pligt at for- 
staae sig paa Regjeringssager. Vi forstaae os ikke 
paa Regjeringssager og holde os for gode til at gjøre 
Sjouerarbejde hos dem, som for at kunne bruge os, 
maae begynde med at bilde os ind, at vi ere store 
Politikere. En fornuftig Mand befatter sig aldrig med 
det, han ikke forstaaer." — Et saadant Svar vilde være 
fyldestgjørende under Enevælden, men under en fri 
Forfatning er det ingenlunde fyldestgjørende. Dersom 
et Menneske uden videre kunde slippe for at befatte 
sig med det, han ikke forstaaer, saa vilde det jo være 
snildt at lægge Vind paa at forstaae saa Lidt, som 
muligt. Der kan være Meget, vi ikke forstaae, og som 
vi dog maae lære at forstaae, naar det vedkommer os 
og vor Gjerning. Vistnok kan hvert andet Menneske i 

«n Befolkning ikke offre Tid og Flid paa at kjende 
Hegjeringssagerne i det Enkelte; men rette vi det 
Spørgsmaal til de Tilbageholdne, om de da ville opgive 
deres Valgret ? faae vi uden Tvivl det Svar: „paa ingen 
Maade! hvorfor skulde vi ikke have samme Ret som 
alle de Andre." — Men hvorledes kunne I sætte Priis 
paa en Rettighed, som I dog, efter egen Tilstaaelse, 
ikke forstaae at bruge? — „Vi forstaae det lig^saa godt 
som alle de Andre." — Saa siger os da, hvorledes I 
bære Eder ad paa en Valgdag? — „Undertiden møde 
vi, undertiden møde vi ikke. Men hver Gang vi møde, 
komme vi strax ind i Sagen. Vi høre Candidaternes 
belærende Udtalelser og mærke os de oplysende Svar, 
naar de blive interpellerede. Vel kunne vi ikke altid 
saa lige hitte Rede i det Enkelte, men Aanden er jo 
ogsaa det Vigtigste." — Hvordan bære I Eder ad med 
at opfatte Aanden? — „Det er den letteste -Sag af 
Verden. Man behøver for den Sags Skyld ikke engang 
at forstaae, hvad det er, der siges, men blot at lægge 
Mærke til, hvorledes det Sagte virker paa Forsamlingen. 
Virker det Hør, Hør! og Ja, Ja! saa er Aanden der; 
virker det Hys, Hys ! Nei, Nei ! saa er Aanden der ikke. 
Finde vi nu efter omhyggelig Overveielse, at Aanden 
er for en Høiremand, saa vælge vi naturligviis en Høire- 
mand; men vil Aanden absolut have en Venstremand, 
nu vel! saa kunne vi jo ogsaa vælge en Venstremand." 
— ; Altsaa: paa denne Maade tjene I Friheden ved 
samvittighedsfuldt! — at bruge Eders Valgret. 

Valgretten er et farligt Vaaben; at betroe et far- 
ligt Vaaben til Folk, som ikke engang gide erkyndige 
sig om dets rette Brug, er ubetænksomt. Der klages 
over, at vi have for mange Examener; man kunde dog 

fristes til at foreslaae een Examen endnu, nemlig ei^ 
almindelig Vælgerexamen. Hvor mange Commissionei^ 
der i den Anledning vilde blive at nedsætte, hvorledes 
de skulde sammensættes, af hvilke og hvor mange^ 
Medlemmer en saadan Examenscommission helst burde 
bestaae, hvor store Diæter der i Forhold til Korn- 
priserne eller Tobaksskatten eller den stigende Udførsel 
af Æg kunde tilkomme ethvert Medlem i Commissionen,^ 
det er praktiske Hensyn, vi ikke her kunne indlade os- 
paa; det er os nok at pege paa Tidens Trang, dens^ 
dybtfølte Trang til en Vælgerexamen. Ved en saadan. 
Examen burde det da ikke nærmest komme an paa 
Candidatens udvortes Stilling, om han er menig eller 
fornem, fattig eller rig — Persons Anseelse gj ælder 
ikke ved en offentlig Examen. — Udfaldet beroer paa^ 
Candidatens Svar, og at der holdes Orden med Charak- 
tererne. Kan en Candidat gjøre tilstrækkelig Rede for 
sin Synsmaade og de Grunde, der lede ham, naar han. 
vælger, da bør det ikke komme ham til Skade, at han 
for Resten er en uformuende Mand; selv en lille 
Mellemregning med Fattigvæsenet . skal ikke forhindre 
ham i at faae Meget godt med Kryds. Melder sig 
derimod en Candidat uden ordentlig Forberedelse, væver 
han ud og ind om Conservative og Liberale, om Stil- 
standsparti og Fremskridtsparti saa længe, indtil han 
bogstavelig ikke kan skille Høire fra Venstre: da bør 
Commissionen ikke lade sig blænde af hans ydre for- 
deelagtige Stilling; selv om han eiede ti Fabriker og 
tolv Herregaarde, han burde dog have en maadelig 
Charakteer: jeg for min Deel vilde stemme for Nul. 

Men — indvender man maaskee — et saadant For- 
slag gaaer aldrig igjennem; det støder paa praktiske 

Vanskeligheder. Kan nok være. Men derfor ville vi 
dog ikke tabe Modet. Vi have i Virkeligheden, naar 
vi see nærmere til, en Vælgerexamen. Tilværelsen selv 
med sine Erfaringer er den store Examinator. Friheden 
har sit Tugtens Kiis i den strænge Nødvendighed; den 
tugter os ved Følgerne af vore Handlinger. En fri 
Mand, forstaaer sig, har Lov til at sove. Men i den 
travle Tid, naar Sæden skal i Jorden eller naar Høsten 
staaer paa, veed den frie Mand meget vel, hvilke Følger 
det kan have at sove over sig. Hvad Agerdyrkning og 
Industrie angaaer, har en fri Mand ganske vist Lov til 
at staae stille og sige: jeg følger ikke med Tiden; hos 
mig skal Alting blive ved det Gamle. Jeg handler som 
min Bedstefader handlede, da der endnu hverken var 
Dampskibe eller Jernveie. Jeg holder min Gaard i 
samme Drift som mine Forfædre; de nymodens Opfin- 
delser komme ikke mig ved; jeg vil ikke ud af mine 
gamle Vaner. See, det kan en fri Mand jo ganske vist 
gjøre; thi for Afløsning af dovne Vaner vil den frie 
Forfatning neppe udstede nogen Tvangslov; men Føl- 
gerne udeblive ikke: Friheden vil tugte den frie Mand 
med Nødvendighedens Kiis. Saaledes, og ikke ander- 
ledes, vil det i Tidens Løb gaae med Brugen af Valg- 
retten; man kan misbruge den og man kan forsømme 
at bruge den, men Følgerne ville ikke udeblive. 

De, der klage over, at det gaaer skævt med Fri- 
heden, og ved deres Klager antyde, at de bedre vide, 
hvorledes det burde gaae, tør ikke sidde hen som Til- 
skuere. De maae frem paa Scenen, at Offentligheden 
kan see det Skjoldmærke, de føre. Frihed er Virk- 
somhed, Selvvirksomhed, og Selvvirksomhed er nøie 
beslægtet med Driftighed. Det driftige Parti i et Land 

vil altid være et Hestehoved forud for det blot ræson- 
nerende. Et Modparties Overgreb lade sig ikke afvise 
ved blot at udpege dets Skygger og Skævheder, men 
ved at organisere sig, slutte sig sammen og handle. 
Ganske vist kan Friheden ogsaa fordre af sine Besluttede, 
at de for en Tid staae stille, see Tingene an og lade 
de iltre Modstandere løbe Linen ud. Men en saadan 
Stillestaaen er da selv en Handling, og en saadan 
Handling vidt forskjellig fra det at være enten muggen 
Kritiker eller tankeløs Tilskuer. 

At paakalde Folke-Aanden, medens man dog gjør 
Alt for at kvæle den, er ganske vist en Modsigelse; 
det er et sørgeligt Syn, naar et driftigt Fremskridts- 
parti i forblindet Trods griber féil af Midlerne. Saa- 
længe der imidlertid er Tro paa Aand og Mod til at 
kæmpe for Frihedens Sag, er der dog Haab ; Feilgrebene 
kunne jo rettes, og Udviklingen igjen komme ind i det 
oprindelige Spor. Men de, der ere i Færd med at 
opgive Aanden, de betænksomme Ordensmennesker, der 
kun ere rolige, fordi de ere matte, og matte, ja død- 
trætte, fordi deres Livskapital er brugt op, fordi de 
ikke have en eneste levedygtig og frugtbar Tanke 
tilbage, hvad Haab er der for dem? Deres Løsen 
er: at holde det gaaendé. Forstaaer sig, at 
holde det gaaende kan ogsaa være Opgave for dem, 
der ere i fuld Virksomhed med det Fremtidige. Men 
naar det, at holde det gaaende, er Mathedens, Ud- 
levethedens 6g dog Seiglivethedens sidste Tilflugt, saa 
falder der et Alderdomsskjær derover, som er uhygge- 
ligt. Der fortælles hos Snorre Sturlesøn om en Kong 
An eller Øn, hvorledes han søgte at holde det gaaende. 
Det hedder i Grundtvigs Oversættelse: „Efter Jørrun 

blev hans Søn, An eller Øn, Konge i Sverrig; det vax 
en snild Mand og en stor Afgudsdyrker, men Krigen 
lod han andre om, og havde Hjemmet kiærest. Til al 
Uheld for ham var det anderledes fat med den danske 
Kong Halvdan . . . Han gik til Sverrig med en Krigs- 
hær, og sloges seierrig med Kong Øn, saa længe, til 
han maatte tage Flugten ind i Vester-Gylland, og lade 
Halvdan herske til sin Dødsdag i Upsal. Dengang 
havde Øn alt regjeret i tyve Aar, eg Halvdan regjerede 
i andre tyne, men da han var lagt i Høien, kom Øn 
tilbage til Upsal i sit tredsindstyvende Aar, og gjorde 
strax et blodigt Offer, for at leve længe endnu. Det 
var hans egen Søn, han ofifrede til Odin, og fik derfor 
det Løfte, at han skulde blive ligesaa gammel til, som 
han var, men Riget beholdt han heller ikke dette 
Sæt længere end tyve Aar, thi saa kom Kong Fridlevs 
Søn i Danmark, Ole Bravkarl, med sin Krigshær, slog 
Øn baade sønder og sammen og nødte ham til atter 
at tye til Vester-Gylland. Nu gik der igjen tyve Aar, 
men saa myrdede Stærk-Odder hiin Gamle Ole Brav- 
karl, og strax kom Øn tilbage til Upsal, og herskede 
sine tyve Aar paa tredie Omgang. Han vilde dog leve 
længer endda, og offrede Odin sin anden Søn, hvorfor 
han fik Løfte paa at leve i ti Aar, og saa fremdeles ti 
for hver Søn han gav Odin, dog paa det Vilkaar, at 
han hvergang skulde give et Herred samme Nummer 
som den Søn, han offrede. Nu blev han ved, og da 
han ofifrede den syvende Søn, kunde han ikke længer 
styde paa Benene, saa han maatte bæres i en Stoel, 
men ikke desmindre ofifrede han den ottende med og 
kunde i de følgende ti Aar ikke komme op af sin 

Seng. Endda offrede han sin niende Søn, og maatte, 
for at holde Livet, som et Pattebarn die af et Horn. 
En eneste Søn havde han endnu, og ham vilde han 
ogsaa have oÆret til Odin, med samt Upsal og Herredet 
deromkring, som skulde hedt Tiende-Land, men det 
formeente Svenskerne ham, saa der blev Intet af, og 
An maatte finde sig i at døe, og bUve høilagt ved 
Upsal". 

Som der kan være en forunderlig Seiglivethed hos 
ganile udlevede Folk, saaledes kan der ogsaa være en 
næsten utrolig Seiglivethed i gamle, udlevede Tilstands- 
former. 

Men ikke blot Slapheden, Villieløsheden og Alder- 
domssvækkelsen er en Tyngsel paa Friheden; ogsaa den 
uvorne Driftighed, den selviske Paatrængenhed, kan 
sætte den i Fare. — En fremmed Magthaver skal en 
Gang have sagt: hver Gang Danmark er ved at gaae 
under, har Vorherre altid et lille Mirakel i Baghaanden. 
Vi have ingen Ret til i dette Punkt at stole paa Mi- 
rakler, men vi ere forpligtede til at stole paa Aandens 
Bistand, agte paa Tidens Tegn og vedkjende os Fri- 
hedens Fordring. Friske Kræfter, frugtbar Oplysning, 
høisindet Mod og folkelig Dannelse ere ideale Magter, 
med hvilke vi først og sidst maae søge Alliance. Det 

« 

er Allierede, som ei ville svigte i Farens Stund, naar 
vi blot ikke svigte os selv. Men vi svigte os selv, 
naar vi smaaligt kjævles om Magten; vi opgive os selv, 
naar vi i lidenskabelig Forblindelse forvandle vor For- 
fatningsbygning til et Spillehuus, hvor Partiaanden siger 
va banque og sætter Friheden paa Spil. 

Endnu staaer Danmarks gamle Huus, trods Rov og 
Plyndring, paa sin egen Grund. Af Frihedstømmer 

«kal den lille Rest, der er tilbage, bygges op paa Ny. 
Det bliver vel ikke et Aladdins Slot, men ere Ar- 
T)eideme rede, og Bygmesteme enige om Stiil og Plan^ 
kan Huset reise sig med Ærens Erands, et Enigheds- 
minde, et Aandens Værk, en Folkeborg mod Tidens 
Storme. 



V. 

Aristokratisme og Semokratisme. 



JDen travle Nutid tør aldrig glemme, hvormeget den 
skylder sin Forberedelsestid, sin hæderlig begravne 
Fortid. Skulde den glemme det andetsteds; i denne 
By vil den ikke glemme det: Fortidens Haand er her 
udrakt og griber i det Nærværende. Ungdomsfrisk med 
Fremtidshaab og Fremtidsblik kan Livet røre sig over- 
alt, i Borgernes Huse, i Arbeidernes Værksteder, paa 
Torve og Gader, men over det rørige Nutid sliv breder 
sig stille et Oldtidsskjær, et forklarende Skin fra det 
Svundne: Viborg staaer paa historisk Grund med 
gamle Tanker og med gamle Minder. Domkirken hist 
med de runde Buer og de høie Taarne gjemmer paa 
Minderne; Skolen overfor i dens Paasyn samler paa 
Tankerne, og begge. Kirke og Skole, ere enige om at 
Enhver, der tilgavns vil forstaae den forviklede Nutid^ 
ikke bør forsømme at leve sig ind i den store er- 
faringsrige Fortid. 

Fortid og 'Nutid, det Gamle og det Nye befinde 
sig i uophørlig Brydning; en ustandselig Higen efter 
Forandring er idelig ifærd med at omdanne det Be- 
staaende. Det Gamle, hedder det, skal falde og det 

Nye reise sig paa dets Ruiner, kun Fremskridt er Lir^ 
Stilstand er Død. I slige politiske Slagord er der 
noget Sandt, men ogsaa noget Usandt, Skævt og Vild- 
ledende. Spørgsmaalet er, hvorledes det i Samfundet 
egenlig forholder sig med Overgangen fra det Gamle 
til det Nye. 

Naar et Huus bliver gammelt ' og forfalder , re-^ 
pareret man det. Man kan da bygge Adskilligt op, 
tage Noget bort og øge Noget til; men, naar dette skeer 
gjentagne Gange, kan ogsaa Bygningen efterhaanden blive 
saa forandret, at den t)prindelige Stiil ikke længere er til 
at kjende: den deelvise Omdannelse ender med en barok 
Sammenstykning. Den engelske Statsbygning med de 
Reformer, den i Tidernes Løb er undergaaet, har Ad-^ 
skilligt, som minder herom. En engelsk Parlaments- 
taler yttrede engang ved Anledningen af den Mængde 
Ændringer, der blev foretaget med en Reformbill r 
denne Bill minder mig om Bomuldsstrømpen, der blev 
stoppet saalænge med Silke, indtil den blev en Silke- 
strømpe. 

Den modsatte Fremgangsmaade kommer til An- 
vendelse for Exempel i Frankrig, hvor man rask væk 
river det Gamle ned for at faae Plads til det Nye. 
Naar det Béstaaende ikke længere tilfredsstiller, gjør 
man Revolution. I Løbet af et Par Dage kan man^ 
naar man ret kommer i Øvelse , rive en heel Stats- 
bygning omkuld og indføre en splinterny Forfatning. 

I første Tilfælde — efter engelsk Mønster — er 
det det Gamle, der deelviis forvansker det Nye; i 
sidste Tilfælde — efter fransk Mønster ^— er det det 
Nye, der ødelægger det Gamle. Men just derved at 

det Gamle ødelægges, undergraves Grundvolden for 
det Nye. Det Sidste er værre end det Første. 

Forholdet mellem det Gamle og det Nye stiller 
sig heelt forskjelligt, eftersom det er en blot mekanisk 
-eller en organisk, en livløs eller en levende Bygning, 
man har med at gjøre. 

Den menneskelige Samfundsbygning er ikke en 
død mekanisk Sammensætning, men en levende be- 
sjælet Organisme. 

I de levende Organismer, Planter og Dyr, fore- 
;gaaer der en uafbrudt Omdannelse af alle, selv de 
mindste Dele. Der arbeides i Celler og Væv og utal- 
lige Værksteder paa. Omdannelsen, saaledes at For- 
andringen bUver gjennemgaaende. Grundformen, hvad 
vi kunde kalde Stilen, vedligeholdes. Periodeviis kan 
vel ogsaa Grundformen ændres, — der er, som be- 
kjeridt. Planter og Dyr, der i forskjellige Livsperioder 
have et aldeles forskjelligt Udseende — men selv hvor 
Forandringen synes at skee pludseligt, er den dog 
længe, alsidig og paa indvortes Maade forberedt, saa 
At der i alle Led og Dele viser sig den inderligste 
Sammenhæng mellem det Gamle og det Nye. 

Hvad Natliren har foretegnet os i Exempler af de 
levende Organismer, skulde nu i høiere Maal og paa 
liøiere Maade gjentage sig i det menneskelige Sam- 
fund. Men netop fordi Udviklingens Betingelser ere 
-af høiere Art, gjennemgaaer Udviklingen selv forskjel- 
lige Svingninger. 

Samfundslivet med dets mange Indretninger skyder 
ikke frem som Skud af et spirende Frø, voxer ikke en 
stille Væxt efter nødvendige uforanderlige Love; thi 
Udviklingen har et dobbelt Grundlag, et naturligt og 

et aandeligt. Samfundslovene , hvor naturnødvendige 
de end kunne være, ere Frihedslove, med Præg af 
Vilkaarlighed; Udviklingen er en Kamp mellem mange 
Interesser. Bliver Kampen saa heftig at Samfunds- 
lagene vælte sig over hverandre, at Klasse staaer op 
imod Klasse, Parti mod Parti, da er den jevne Ud- 
vikling afbrudt, og Spørgsmaalet bliver, hvorledes det 
Nye vil stille sig til det Gamle. Ustraffet gjør intet 
Folk et Spring i sin historiske Udvikling. Overleve- 
ringer, Vaner, alle Eftervirkninger fra Fortiden fort- 
sætte sig med en Slutningshastighed, der er bestem- 
mende ikke blot for Bevægelsens Fart, men, hvorhen 
det Nye end forresten stræber, ogsaa for dens Ret- 
ning. Overgangen fra en Forfatning til en anden er 
sltiå mislig, og det i samme Grad, som de tilsvarende 
Betingelser ere uligeartede. Et Folk, der i Aarhun- 
dreder har levet under en monarkisk Regjering, er ilde 
tjent med at blive kastet hovedkulds ind i en demo- 
kratisk Republik. Efter de Erfaringer, Folk og Stats- 
mænd maae have gjort i sidste Halvdeel af forrige og 
Begyndelsen af dette Aarhundrede, skulde man antage, 
at den Tid dog nu maatte være forbi, da man bildte 
sig ind at fuldfærdige Statstheorier kunde erholdes i 
6n politisk Boutik, ligesom færdigsyede E[læder i et 
8kræddermagazin. Ikke desto mindre vil Parti- Aanden, 
naar den finder sin Regning derved, uden Hensyn til 
det paagjældende Folks organiske Livsbetingelser, na- 
turligviis ikke undlade at røre Trommen til indtræn- 
gende Anbefaling af Demokratiet. Demokratiet er et 
Slagord, der altid passer i Mængdens Kram og hvor- 
for skulle Demagogerne saa ikke føre det i Munden? 
Naar det hedder om en Mand, at han er Aristokrat, 

saa veed Hoben strax, at det er en ufolkelig Mand, 
en Mand, der overseer og ringeagter Folket. Idet det 
Aristokratiske paa denne Maade bliver eenstydigt med 
det Ufolkelige, bliver det Demokratiske naturligviis 
eenstydigt med det Folkelige. Demokraten af det rene 
Vand, den ægte Demokrat er Folkets Ven; det troer 
Mængden og tager de ved denne Anledning brugelige 
Slagord for gode Vare. Naturligt nok, naår den ikke 
kjender den Blanding af Sandt og Falsk, der ligger i 
saadanne Slagord, naar den med andre Ord ikke er 
istand til at raadføre sig med Historien og føle 
dens store Lærdom. Det er unegtelig sandt, at der 
gives en Form af Aristokrati — være sig Fødsels- 
aristokrati eller Embedsaristokrati — som er uforenelig 
med Folkelivets Fordringer. Men det Samme, det 
Selvsamme gjældcr om Demokratiet. Ogsaa i Demo- 
kratiet, navnlig det radikale Demokrati, er der noget 
Ufolkeligt, noget Udbrugt og Forslidt, der maa om- 
dannes. Vi kunne bedst overbevise os herom ved at 
see paa Grundsætningerne. 

Hvad er det vel for en Grundsætning, hvorpaa 
Aristokratiet staaer fast, naar vi see bort fra de historiske 
Misbrug? det er . bogstavelig og efter Ordlyden den, 
at de Bedste skulle regjere. Dersom det Pemo- 
kratiske nu var, hvad det udgiver sig for, det Aristo- 
kratiske stik modsat, saa maatte Demokratiets Grund- 
sætning jo aabenbart være den, at de Sletteste 
skulle regjere« Men en saadan Grundsætning vil 
dog vel Ingen vedkjende sig. Vil Demokraten er- 
klære, at det hverken er de Bedste ei heller de Slet- 
teste, der skulle regjere, men Mængden, og at i Mæng- 
den Alle ere lige gode: saa maae vi spørge ham, hvad 

det da er Mængden seer paa, naar den vælger sig en 
Fører. Dersom det virkelig er sandt, at Alle ére lige 
gode, saa er det jo ikke nødvendigt at gi øre særegne 
Ophævelser med Valget, man kan vælge iblinde eller 
ved Lodtrækning eller hvordan man vil. Men end- 
skjøndt Mængden veed eller dog bilder sig ind at vide, 
hvad der bør gjøres, saa er det dog, naar det kommer 
til Stykket, ikke Enhver i Mængden, der veed, hvor- 
ledes det bør gjøres, ja, seer man nærmere til, er det 
kun saare Faa, der have nogenlunde klar Forestilling 
om, hvad det egenlig er, der bør gjøres. Mængden 
har af Instinkt en Fornemmelse af, at endskjøndt Alle 
saadan i Almindelighed ere lige gode, saa ere dog 
Alle, naar det virkelig gjælder om at udføre Noget, 
ikke lige gode. Det er Mængden af Vigtighed at faae 
dygtige Førere, thi uden Førere kan den Intet ud- 
rette. Naar den har fundet en Fører, som ret er 
efter dens Sind, hvad gjør den saa? saa følger den 
ham blindthen; den lyder ham ubetinget, troer paa 
ham — at sige saa længe det varer — og hvorfor? 
naturligviis fordi den anseer ham for den Dueligste, 
den Bedste. Den Bedste skal altsaa føre an, den 
Bedste skal have Magten, den Bedste skal regjere. 
Men at den Bedste skal regjere er jo en aristokratisk 
Grundsætning. Mængden er altsaa uden at vide deraf 
aristokratisk stemt. 

Det er uberegneligt, hvad Folkelivet vilde vinde, 
dersom denne simple, for Alle indlysende Grundsæt- 
ning, at de Bedste skulle regjere, fik Lov til at trænge 
igjennem. 

Lad os betragte Modsætningen fra en anden Side 
og see ikke blot paa Personerne, men paa Sagen, ikke 

alene paa de Bedste, men paa det Bedste, det Sande, 
det Gode, det Rette, kort: det som er hele Samfundet 
tjenligt. Hvorledes stiller Forholdet sig nu mellem 
det Aristokratiske og det Demokratiske? Aristokraten 
forudsætter, at det statsborgerlige Samfund, hvorledes 
Forfatningen end er, underligger bestemte Udviklings- 
love, at der er noget i og for sig Skadeligt og noget i 
og for sig Gavnligt, og at Forskj ellen mellem Skadeligt 
og Gavnligt ikke kan afgjøres ved løst Skjøn eller 
øiebUkkelig Fleertalsstemning , men kun ved Sagunder- 
søgelse og Indsigt. Hans Valgsprog er, at det Sande- 
ste altid er det Bedste. Dersom han bildte sig ind, 
at man blot behøver at være født med en Herregaard 
eller et Fideicommis for at have Privilegium paa at 
vide, hvad der for Samfundet er det Bedste, saa var 
hans Aristokratisme ganske vist en Indbildning; men 
den sande Aristokrat har en Agtelse for Sandhed og 

Ret, han ikke kan opgive, uden at opgive sig selv. 

Lad os saa see, hvorledes Demokraten bærer sig ad. 
For at udfinde hvad der er til Samfundets Bedste, be- 
høver han ikke at plage sig med møisommelig Gransk- 
ning; han har blot at agte paa de Flestes Mening; 
„Alles Mening** , og at vende sig til Mængden* 
Mængden er hans Orakel, Mængden alene veed hvad 
der er det Bedste. Ingen Støver har finere Næse til 
at opspore Vildtet end Demokraten til at opspore 
Mængdens Mening. Den Skarpsindighed, han herved 
lægger for Dagen, har billigt Krav paa vor Beundring. 
For det Første har han selv en Mening; men at ved- 
kjende sig den og træde ofienlig frem med en stakkels 
individuel og privat Mening, hvad kunde det føre til? 
Den vilde jo blive underkastet en skarp Kritik; thi 

med en individuel Mening gjør man ingen Complimen- 
ter; ja Almeenheden var vel endog istand til at fordre 
af ham det Uoverkommelige, at han for Alvor skulde 
indlade sig paa at begrunde sin Mening. Nei Takl 
saa dum er han ikke. Han vælger en mere praktisk 
Fremgangsmaade. Idet han træder Irem for Mængden, 
forstaaer han at tale saaledes, at det ved et akustisk 
Bedrag, — thi Demokraten er en øvet Bugtaler — 
kommer til at lyde, som om det var Mængdens egen 
Mening, han udtalte. Mængden, der nu først rigtig 
faaer at vide, at den har en Mening, lyser øieblikkelig 
Meningen i Kuld og Kjøn, og, ligesaa glad overrasket 
ved at høre sin egen Mening, som Konen i „Gj en- 
boerne" ved at see sine egne „Vindever", jubler i Sky 
af Hent^kkelse. Nu staaer kun tilbage, hvad der er 
den letteste Sag af Verden, at slaae Mængden og 
Folket i Hartkorn, og hvilken Forvandling! Demokra- 
tens Mening er bleven til Mængdens Mening, Mængdens 
Mening til Folkets Mening, og Folkets Mening behøver 
ingen Begrundelse. 

Under disse Forudsætninger kan Demokraten for- 
svare sig for hvilken Domstol, det skal være. Det er 
forgjæves, at de Sagkyndige fremkonmie med Indsi- 
gelser; han svarer blot: Saadan vil Folket have det 
og man maa bøie sig for Folkets Villie. Det er for- 
gjæves at bedre Underrettede foreslaae Noget, som 
i sig selv er langt fornuftigere; kan Demokraten ikke 
værge sig mod de slaaende Fornuftgrunde, der tale 
for Modpartens Forslag, saa siger han: Som Doctrin 
kan Sagen jo nok tage sig ud, især naar den 
sees igjennem lærde Briller; men Folket, der helst seer 
Tingen med sine egne naturlige Øine, har nu engang 

faaet Mistillid til denne Sag, og at byde Folket Noget, 
hvortil det har Mistillid, er upraktisk. , Man seer her 
det Fine i Fremgangmaaden : først vækker han det 
lidet sagkyndige Folks Mistillid til den Sag, han ikke 
vil have frem, og saa anvender han den vakte Mis- 
tillid til at faae Sagen afviist, før Folket endnu er 
kommet til at indsee sin Vildfarelse. Saaledes maa 
den ægte Demokrat bære sig ad, naar han ret skal 
handle i Overeensstemmelse med den demokratiske 
Grundsætning. 

Men, spørger man, ere alle Demokrater da virkelig 
saadanne Bedragere? Vi svare nei, langtfra, de Fleste 
iblandt dem ere uden Tvivl ærlige velmenende Per- 
soner, der staae paa Frihedens Grund og virkelig 
bilde sig ind at tjene den folkelige Sag. Hemmelig- 
heden er, at de lægge noget Andet og Mere ind i Grund- 
sætningen, end den egenlig indeholder. Grundsætnin- 
gen er, at Mængden veed hvad der er det Bedste, og 
at Fleertalsvillien desaarsag bør være den eneste 
raadende. Det heri skjulte Bedrag kommer først for 
Dagen, naar man alvorlig gjør sig rede for Sandhed 
og Fleertal. 

At komme til Sandhedserkjendelse — dette gjælder 
ogsaa om den politiske Sandhed — er og har fra Arilds 
Tid været en saare vanskelig Sag. Ikke Mængden, men 
kun ganske Faa blev det givet at see saa klare Glimt 
af Sandhedens Lys, at de fandt en Vei igjennnem Vild- 
farelsens Udørken ; endnu Færre blev det givet at trænge 
igjennem og skafife Sandheden Indgang. I Oldtiden blev 
Sandheden anseet for enHemmeUghed, der kun turde be- 
troes til Indviede; at meddele den store Hob Sandheden, 
var at kaste Perler for Sviin, et livsfarligt Foretagende, 

en Krænkelse af det Hellige. Det var en falsk Ari- 
stokratisme. Vel er Sandhedens Opdagelse særlig for- 
beholdt de Begavede, men den opdagede Sandhed vil 
derfor ikke indespærres inden ægyptiske Tempelmure: 
Sandheden er Lys og vil lyse for Alle. Det gaaer med 
Livssandheden som med Skjønheden; der gives en na- 
turlig Sands for det Skjønne, der gives dgsåa en na- 
turlig og oprindelig Sands for det Sande. Det men- 
neskelige Øie maa efterhaanden vænne sig til Lysslgæret. 
En pludselig Overgang fra Nattens Mulm til Middags- 
solens stærke Lys er smertelig, Straålerne blænde og 
det skjærer i Øinene; men lidt efter lidt kan Over- 
gangen skee, og da er Lyset velgj ørende. Menneskene 
have af Naturen Blik for Sandhed ligesom de have 
Blik for Lyset, Trang til Sandhed ligesom de have 
Trang til Lyset, dog med den Forskjel, som altid 
finder Sted mellem det blot Naturlige og det Aande- 
lige. Det aandelige Blik og den aandelige Trang maa 
vækkes, renses og skjærpes, det vil sige, der maa 
Opdragelse til, for at Mennesket virkelig kan blive 
Menneske. 

Fra dette Synspunkt er Modsætningen mellem det 
Aristokratiske og det Demokratiske iøinefaldende. Begge, 
Aristokraten saavel som Demokraten, paavirke Mæng- 
den, men i forskjellig Aand. 

Demokraten gaaer ud fra den Forudsætning, at 
Sandheden er noget Medfødt. Ligesom ethvert levende 
Menneske veed, hvad Livet er, og hvad det er at leve, 
saaledes veed ogsaa Enhver i Samfundet, hvad der er 
Samfundet gavnligt og skadeligt. Sandheden bestaaer 
i at skjelne imellem det Gavnlige og det Skadelige. 

Men hvad er saa det Gavnlige? Det er jo lige- 

6 

frem. Gavnligt er det, som forhøier vort Velvære, som 
skaffer os de største Friheder og de fleste Behagelig- 
heder. Til at forstaae det, behøves der ingen be- 
sværlig Underviisning. Det Gavnlige er det, vi Alle 
attraae; atAttraaen er tilstede, sees deraf, at Driften, 
Tilbøieligheden , ja Lidenskaben er tilstede. I Drift, 
Tilbøielighed og Lidenskab sidder Mængdens Villie. 
Mængden veed nok hvad den vil, naar den faaer det 
at vide. Under denne Forudsætning veed Demokra- 
ten da ogsaa hvad han vil: han vil naturligyiis lade 
Mængden vide, hvad det egenlig er den selv vil, det 
Sande, det Tjenlige, det Gavnlige, det Bedste. Hans 
Tale gaaer ikke ud paa at overbevise , men paa at 
overtale. At overbevise er besværligt og, naar der 
tales til Mængden, yderst kjedsommeligt. Men at 
overtale er baade lokkende og oplivende. Til at over- 
bevise behøves der Grunde; men Grunde have ofte, 
ligesom Lægens Piller, en bitter Smag, og saa ligge 
de tungt i Bevidstheden og ere vanskelige at fordøie. 
Til at overtale behøves der ikke egenlige Grunde, men 
Slagord; Slagord virke i Forsamlingen som Pauker i 
et Oréhester, oplivende paa Sindet, musikalsk paa 
Trommehinden. 

Ogsaa Aristokraten maa henvende sig til Mængden, 
thi i Mængden er Folket udvortes til. Hvis han i 
Taushed holder sig tilbage og bilder sig ind, at Folket 
ikke er andet end Mængde, at man kan ringeagte 
Folket, fordi man i en vis Forstand kan oversee 
Mængden, da er han kun en forloren Aristokrat, et 
Gjenfærd fra Fortiden, med hvem vi intet have 
at gjøre. Altsaa — for Folkets Skyld — maa ogsaa 
Aristokraten tale til Mængden. Men hans Tale er en 

anden end Demokratens. Aristokraten vil meer end 
overtale, han vil overbevise. Han agter ikke paa 
hvad der behager eller mishager Mængden, men alene 
paa det, som efter hans velbegrundede Antagelse er 
det Sande, det Tjenlige og Bedste. Han ønsker na- 
turligviis, at Mange, om muligt Alle, ville slutte sig 
sammen om det, han anseer for det Bedste, men det 
falder ham aldrig ind at ansee Noget for det Bedste, 
lordi det har vundet Bifald hos Mange. Han er ikke 
saa indbildsk at ansee sin egen Synsmaade for ufeilbar, 
han er tværtimod villig til at give efter for Modgrunde ; 
men det nytter ikke at møde ham med den Indven- 
ding, at Fleertallet er af en anden Mening end han, thi 
han spørger ikke om Tal, men om Grunde. Det Aristo- 
kratiske er at kiinne staae midt i Mængden alene med 
den erkj endte Sandhed, kun bøiende sig for Grunde, 
men ikke for et Tal med mange Nuller. 

Hvad Fleertallet antager, er sandt og gyldigt; det 
er en demokratisk Grundsætning. Hvad der er sandt 
og gyldigt bør Fleertallet antage, det er en aristokratisk 
Grundsætning. Demokraten sætter Fleertallet over Sand- 
heden; Arisytokraten sætter Sandheden over Fleertallet. 
Gjælder det nu, at en Person staaer desto lavere, jo 
lavere han selv sætter Sandhed og Ret, og desto høiere, 
jo høiere han sætter Sandhed og Ret: saa følger jo 
heraf, at Demokraten maa staae lavere i Forhold til 
som han er sin Grundsætning tro, og Aristokraten desto 
høiere, jo troligere han gjennemfører sin Grundsætning. 
Men heraf forstaaes da ogsaa, hvad der ellers kunde 
synes besynderligt, at Demokraten i Reglen er bedre 
end hans Grundsætning, medens Aristokraten sjelden eller 

aldrig ganske formaaer at gjøre sin Grundsætning Fyldest. 

Folkelivets Fremgang vil altsaa beroe paa, at 
Aristokratismen stadig voxer, og at Demokratismen 
stadig aftager. Forvirringerne i det statsborgerlige 
Samfund have, naar vi see nærmere til, altid deres Ud- 
spring fra oven; fra Forvanskning og Misbrug af 
Aristokratismen, og hvad mere er, fra Mangel paa Evne 
og Villie til at faae de indsnegne Misbrug afskaffede, 
før det er for sildigt, stammer Fordærvelsen. Den 
franske Revolution afgiver lærerige Exemplér. 

Det var ikke for Folkets, men for Statens Skyld, 
at Enevælden blev hævet til sit Høieste. Skjøndt det 
menige Folk led usigelig derunder, saa fandt det sig 
dog deri, saa længe Statens Magt og Storhed gav dets 
Selvfølelse Næring. Men da hele Statsmagten var gaaet 
op i Kongemagten, og den enevældige Kongemagt havde 
gjort Sit til at ødelægge Staten, fulgte det jo af sig 
selv, at Kongemagtens Grundvold maatte blive under- 
gravet, og Kongen personlig kommQ til at bære Skylden 
for de offenlige Ulykker. Til Kongevælden støttede sig 
Adelsvælden med dens Forrettigheder, dens æreløse 
Hovmod og bestandig stigende Anmasselser; disse bleve 
desto utaaleligere, jo dybere Staten sank. Kongen var 
Aristokraternes Aristokrat, saa at man ikke kan finde 
det forunderligt, at den offenlige Mening ansaae „Konge 
og arvelig Adel for en af Guds værste Svøber." Under 
det absolute Kongedømme blev Kirken og dens Hierarchie 
i Grunden forvandlet til en Statsinstitution, thi Kongen 
var i Virkeligheden den øverste Hiérarch: den kongelige 
Samvittighed var Undersaatternes Normalsamvittighed. 
Var nu Staten „uden agtede Love, dens Vaabén uden 
Glands, Hoffet uden Værdighed og Sæderne uden Ær- 
barhed", var desuden den høiere Geistligheds Umoralitet 

-^ man tænke paa en Cardinal Dubois, en Cardinal 
Rohan og Flere — i Gjennemsnit lige saa ryggesløs 
som Adelens, dens" Vantro lige saa fremtrædende som 
Materialisternes og dens officielle Troesbekjendelse en 
Maske, hvorunder den kun holdt fast paa de store 
kirkelige Indkomster: hvad Under, om den sunde For- 
stand ansaae Religionen for en mørk Overtro og dens 
Præster for Bedragere, der burde hænges. Saaledes var 
Fordærvelsen udgaaet fra oven. 

Faren nærmede sig, og Forblindelsen voxte med 
Faren. Allerede Madame Pompadour, Ludvig XV. alt 
formaaende Herskerinde, skal have sagt: efter os 
k.ommer Syndfloden; og Syndfloden kom, og Van- 
dene steg over de høie Bjerge. Der var Mangel paa 
Villie, fordi der var Mangel paa Forstaaelse, en for- 
virret Brydning mellem Gammelt og Nyt gjorde det 
Onde værre. „Til at tage Stødet af for alt dette havde 
Frankrig kun Ludvig XVI. en rigtig brav, men lidet 
duelig Mand, som, af Mistillid til sig selv, sædvanligviis 
søgte Hjælp hos endnu mindre dygtige Personer, der 
navnlig vare endnu mindre redelige. Han var nødt til 
at skifte Ministre og med dem System, og naar de 
slette skadede ham, saa gavnede de gode ham ikke. 
Det kortsynede Hof, der var fulgt efter den grændse- 
løse Fordærvelse hos Ludvig XV. Hofmænd, forstod 
ikke at stille Kongen i Spidsen for Røret og forlangte 
derfor, at han skulde standse det, men uden at kunne 
indgyde ham den nødvendige Kraft. Derfor viste Re- 
gjeringen den Blanding af Vilkaarligked og Svaghed, 
som ophidser uden at kue Lysten til Modstand, men 
tværtimod gjør denne populær og giver den Udsigt til 

at lykkes. Omtumlet mellem Ministre, Hofmænd, 
Kvinder, historiske Overleveringer og Philosophie, lod 
Ludvig XVI. Statens Skib løbe for en halv Vind, og 
han fængsler først Interessen, naar han hører op med 
at handle og begynder at lide" (Cantu). 

Hvad Adel og Geistlighed angaaer var Stemningen 
deelt mellem haardnakket Fastholden ved det Gamle 
og letfærdig Leflen med det Nye. Det er saa fristende 
at lade sig henrive af nye Ideer, saa længe de ikke 
gribe forstyrrende ind i Ens egne medfødte Rettig- 
heder og indgroede Vaner. Man morede sig med Vol- 
taire, lod sig begeistre af Rousseau, loe ad „Figaros 
Giftermaal" og studerede Encyclopædisteme uden at 
betænke, hvor farligt det er at lege med Ild og Lys 
ved et aabent Krudttaarn. „Lafayette prædikede Kors- 
tog til Amerika i Frihedens Navn og drog selv did for 
at udgyde sit adelige Brod for Friheden. Unge Men- 
nesker, det franske Aristokraties Fremtidsstøtter, ilede 
for at kæmpe for Kuldkastelsen af de Særrettigheder, 
som bestode uforandrede i deres Fædreland, og for 
at lære Grundsætninger om Lighed, om Had til al 
Kongevælde, Ministervælde og Præstevælde." 

Parlamentet stred med Hoffet, og Autoriteterne 
forraadte hverandre gjensidigt. Borgerstanden var for 
en Deel kommet med; men Ingen, med Undtagelse af 
nogle Philantroper , bekymrede sig om Menigmand. 
Frihedens litterære Forkæmpere tænkte lidet eller 
intet paa Folkets moralske Gjenfødelse; deres Lær- 
domme vare beregnede paa den dannede Klasse og 
angik ikke, hvad man dengang kaldte Bærmen (la 
cianaille). 

Ikke desto mindre var det netop den lavere Be- 
folkning, den af Frihedsmændene foragtede Pøbel, som 
ved de nye Lærdomme skulde komme til Magten. De 
nye Lærdomme havde fornemmelig deres Styrke i det 
blot Nedrivende; Kritiken, Tvivlen, Fornegtelsen vare 
de virksomste Vaaben; det Positive og Nye indskræn- 
kede sig væsenlig til bittre Theorier. Forvovne Para- 
doxer, dristig udslyngede Slagord, Tankelyn, der i et 
Øieblik opklarede Mørket, fore hen over Masserne og 
satte den store Hob i lidenskabeligt Røre. Under disse 
Forudsætninger maatte Bevægelsen nødvendigviis blive 
demokratisk. 

Den radicale Demokratisme er kjendelig paa den 
elementære Naturkraft, hvormed den angriber og ned- 
river bestaaende Skranker, og paa den totale Mangel 
paa Evne til at organisere noget Nyt ved at udvikle 
de Spirer, der indeholdes i det Gamle. Den formaaer 
ikke at skille Kjernen fra Skallen. Hvad der er behæftet 
med Misbrug, var det end i sig selv det ædleste og 
bedste, skal afskaffes. Kongemagten var misbrugt, og 
saa afskaffede man Kongemagten ; Adelsmagten var 
misbrugt, og saa afskaffede man Adelen; Kirkemagten 
var misbrugt, og saa afskaffede man Religionen; In- 
telligensen var misbrugt, og saa bagvaskede man Viden- 
skaben og henrettede en Lavoisier. — Terrorismen er 
den radicale Demokratisme; Robespierre er den radi- 
caleste og consekventeste af alle Demokrater, hans Dyd 
guillotinerer alle Misbrug. 

Fødselsaristokratiet har i sin Tid misbrugt sin 
Stilling, Embedsaristokratiet har misbrugt sin Stil- 
ling og Underviisningsaristokratiet forsømt at gjøre 

sin Pligt. Ved at oprulle Aristokratismens gamle 
Synderegister giver Historien os en tilstrækkelig JBe- 
læring om Demokratismens Opkomst. Det er ikke po- 
litiske Slagord, men en besindig Opfattelse af Sam- 
fundets historiske Udvikling, der kan lære os, hvorledes^ 
det Gamle forholder sig til det Nye, hvad der under 
Omdannelsen maa være det Bestaaende, hvad der maa- 
gjenfødes og hvad der maa bortdøe og forsvinde. * 



VI. 

I 

Politik og SamYittiglied: MaccMavellisme. 



i olitik og Samvittighed ! Det er to store Magter i vor 
Tilværelse. Kunde disse to Magter enes om at indgaae 
„en hellig Alliance" og holde den ubrødelig, hvad vilde 
derved ikke være vundet for Menneskelighedens gode 
Sag? Og hvad vilde der ikke være sparet? Midler 
og Kapitaler, smertelige Offre, dyre Kræfter og Blod 
og Taarer! Men desværre, de to Magter staae endnu 
saa vidt adskilte, at det næsten seer ud, som hørte de 
til to hinanden uvedkommende Riger Politiken tør 
ikke spørge Samvittigheden tilraads, og Samvittigheden 
kan sjelden eller aldrig godkjendé Politikens Planer. 
Dette maa dog ikke forstaaes, som om de kloge Mænd, 
der sidde i Fyrsternes Raad, de Travle og Snilde, der 
arbeide i Kabinetterne, vare samvittighedsløse Menne- 
sker fremfor os andre Dødelige. Langtfra! Det Sam- 
vittighedsløse hidrører ikke umiddelbart fra Enkeltes 
onde Sindelag. Det stammer oprindelig fra en For- 
vanksning af Politikens Væsen. Den samvittighedsløse 
Politik er et satanisk Væv, hvori Menneskeheden — 
ganske vist ved Tusindernes Brøde — i Tidernes Løb 
meer og meer har hildet sig selv. 

Det nytter kun lidt at moralisere for Statsmændene 
om at afvæbne, at være aaben og ærlig, altid at ville 
det Rette o. s. v. De smile og trække paa Skuldrene 
og deres talende Taushed er let at tyde. „Afvæbne, 
naar Naboer og Modstandere ruste sig til det Yderste?" 
„Være aaben og ærlig, naar Venner og Fjender anvende 
alle Snildhedens og Snedighedens Omsvøb?" „Ville det 
Rette, det i og for sig Sande og Gode, naar alle Magter, 
venskabelige og uvenskabelige, kun forstaae ved det 
Rette, hvad Egennytten tilsiger dem om deres egen 
Interesse og Ære?" Politikeren veed, at „Verden ikke 
styres med Fadervor". Den Bitterhed, hvormed han 
afviser Moralisten, er blandet med Veemod. Naturlig- 
viis ville Alle hellere end gjeme ud af de piinlige For- 
viklinger; men der er Masker i Skjebnens Net, som 
ikke lade sig sønderrive; og Nettet omspænder Alle, 
selv de Mægtigste sprælle i Garnet. 

Er der da ingen Udvei? Jo ganske vist. Men til 
at finde den og vælge den og følge den udkræves der 
«n Selvbesindelse, som kun kan opnaaes igjennem 
smertelige Erfaringer. 

Det første Spørgsmaal, der foreligger til Besvarelse, 
er dette: hvorledes er det egenlig gaaet til, at Politik 
og Samvittighed have Qernet sig saa vidt fra hinanden? 
Det er et bekjendtOrd, at den, der vil Øiemedet, ogsaa 
maa ville Midlerne. Heraf har man udledet, at Øiemedet 
helliger Midlerne, og heraf igjen udledet, at slette Midler 
kunne anvendes til Opnaaelse af et godt Øiemed. Dette 
Sidste er aabenbart jesuitisk. Dog maa det bemærkes, 
at Jesuiterne ikke ere første Opfindere; Misforholdet er 
ira ældre Dato og af dybere Udspring. 

Misforholdet mellem Midler og Øiemed kan først 
-erkj endes i sin Dybde, naar Øiemedet er evigt og Mid- 
lerne timelige, Øiemedet helligt, men Midlerne verdslige. 
Den gamle Verdens, navnlig Romernes, Politik var i 
mange Henseender umoralsk, vilkaarlig, oprørende og 
grusom; og dog er det Samvittighedsløse i al denne 
Raahed og selviske Ubændighed kun Børneværk i 
Sammenligning med den kirkelige Politik i Middel- 
Alderen. Før Samvittigheden ret kan krænkes, maa den 
være vaagnet, dens ideale Fordring anerkjendt, og en 
almeengjældende Maalestok ved Bedømmelsen af de 
virkelige Handlinger fastsat. Men den gamle Verdens 
Samvittighed var indhyllet i naturlig Selvviskhed og 
rørte sig kun i mythiske Drømme. Det er ikke blot 
en Nero, der er samvittighedsløs ; men selv om Ethiken 
vender sig til en Cato den Ældre, sprætter ham op og 
seer ham indvendig efter i Sømmene, vil den neppe 
finde Spor af det vi maae kalde Samvittighed. Det 
eneste Oldtidsfolk, som i strengere Forstand kunde siges 
at have Samvittighed, var Jøderne; og dog er Jøde- 
folket bekjendt for at have anvendt en god Deel af sin 
naturlige Forstand paa at omgaae Loven og snyde 
Jehova. Først med Kristendommen vaagner Samvittig- 
heden i Historien. 

Det Karakteristiske ved den katholske Kirkepolitik 
er nu let at belyse. Kirken maatte naturligviis ind- 
skærpe Samvittighedens Fordringer; det Formaal, den 
satte sig, var oververdsligt, dens Øiemed helligt. 
Ikte desto mindre skulde dette hellige Øiemed 
dog, ifølge den katholske Synsmaade, fremmes og naaes 
ved verdslige Midler. Midler og Øiemed ere da saa 
ueensartede, som det vel er muligt. Jo mere Kirken 

blev indviklet i verdslige Handeler, desto mere udvik- 
lede sig dens Politik. Christus var ingen Politiker; de 
eneste VerdGnsmidler han anvendte, vare Lidelse . og 
Seivopoffrélse ; og Midlerne svarede til Øiemedet, thi hana 
Rige var ikke af denne Verden. Men da Kirken havde 
sat sig det høie Maal at verdsliggjøre det Oververdslige^ 
kunde den ikke lade sig nøie med saa ringe Midler. 
Til Verdsliggjørélse af det ! Gververdslige maatte den i 
Alvor være betænkt paa at bruge verdslige Midler, den 
maatte drive Politik. Naar nu Samvittigheden krym- 
pede sig ved Midlerne, men dog bifaldt Øiemedet, „det 
hellige Øiémed", da laa det nær at tiltale den praktisk 
og forehblde'dén, at Enhver, som vil Øiemedet, nødvendigt 
måå ville Midlerne. Fandt Samvittigheden sig oprørt 
ved de Midler, som anvendtes, hvor trøsterigt dulmende 
var da ikke Forvisningen om, at*Kirken havde Sonings- 
midler, at Øiemedet helliger Midierne, at man med god 
Samvittighed kan anvende slette Midler i gode Øiemed; 
Den pavelige Politik skulde, efter sit Ideal, være en 
SamviUighedspolitik, dens driftigste Midler Samvittig- 
hedsmidler; men i Virkeligheden var dén saa egennyttig, 
saa vilkaarlig og rænkefuld, at den ordinære Fyrste- 
politik havde ondt nok ved at inaale sig med den i 
Samvittighedsløshed: det var en skrigende Modsigelse. 
Det næste Skridt var, at Samvittigheden gik ud, og 
Politiken blev ene tilbage. Dette Vendepunkt er med 
klar Bevidsthed angivet af Florentineren Nicolo 
Macchiavelli (1469 — 1527). Han fik ved at deeltage i 
det offenlige Liv, tidlig Smag paa Politiken og indøvede, 
som det synes , selv i private Forhold den Grundsæt- 
ning, at man til Opnaaelse af et Øiemed ikke maa tage 
det saa nøie med Midlerne. Han førte en fordomsfri, 

ubunden Tilværelse, var forelsket ikke blot i sin Ung^ 
dom, men selv i en fremrykket Alder, sang Serenader, 
skrev uanstændige Komedier, og var i den Grad Kamme- 
raternes gode Hoved, at de, under hans Fraværelse som 
landsforviist , skreve til ham: „Nu da I ikke er her 
mere, forstaaer man sig hverken paa Spil, Drik eller 
anden Morskab." Af Kirken lærte han, at den, der 
ved List og Magt vil gjøre Lykke paa det store Theater, 
maa være en god Skuespiller. For at prøve sine Kræfter 
i ^andægtige EoUer, sluttede han sig til et af de 
fromme Broderskaber og holdt, da Raden kom til ham, 
en Bodsprædiken, der endte med en hjerteknusende Op- 
fordring, fuld af Salvelse : „Vi bør efterligne St. Franciscus 
og St. Hieronymus, som for at spæge Kjødet og berøve det 
Kraft til at friste dem, væltede sig i Torne eller sloge sig 
for Brystet med en Steen; vi derimod ere bedragne af 
Vellyst, indlullede i Vildfarelser, hildede i Syndens 
Snarer og ere i Djævelens Hænder. Altsaa maaé vi, 
for at slippe ud deraf, gjøre Bod og raabe med David: 
miserere mei Deus, eller græde med St. Peder." 

Var Religionen et Kirkebedrag, et Skuespil, hvad 
var saa Sædeligheden? I sin lige saa berømte som beryg- 
tede Bog Fyrsten (il principe) gjør Macchiavelli Rede for 
den politiske Retfærdighed. „Herskeren skal stedse føre 
i Munden Ord som Retfærd, LovUghed, Mildhed og 
Religion, men ikke bekymre sig om disse Ting, naar 
han har Fordeel af det Modsatte. Grusomhed er nød- 
vendig for en ny Regjering, og man skal hellere gjøre 
sig frygtet end elsket, naar man ikke kan blive begge 
Dele paa een Gang. En Regjerings Maal er dens Va- 
righed, og det kan ikke naaes uden Haardhed, fordi 
Menneskene sædvanligviis ere utaknemmelige, falske og 

kivagtige, saa at de maae holdes i Tømme ved Frygt 
for Straf. Fyrsten maa desaarsag forstaae at bruge 
baade Gift og Dolk, baade List og Vold, han maa kunne 
spille baade Eæven og Løven." Hvor alvorlig Macchia- 
velli mener det, og hvor afvigende hans Opfattelse af 
Retfærdigheden er fra den sokratiske i Platos Stat, sees 
blandt Andet af „Samtalerne over Livius's Decader", 
hvori han ofte henviser til Fyrsten. Han erklærer 
aabenlyst, at Retfærdigheden er opstaaet ved, at Men- 
neskene have seet, hvor nyttigt det Gode og hvor skade- 
ligt det Onde var, at Menneskene kun lade sig bevæge 
til det Gode af Nødvendighed og Egennytte", o. s. v. 
Mærkværdigt nok, at de Grundsætninger, som „Hed- 
ningen" Plato lægger i Mimden paa en uforskammet 
Sophist, netop i en katholsk-christelig Tidsalder blive 
lyste i Kuld og Kjøn af „Bodsprædikanten" Macchia- 
velli ! Det er en stor Bevidsthedsforvandling, et verdens- 
historisk Udbytte, vi her have for os. 

Macchiavellismen har det tilfælles med den gamle 
Verdens politiske Anskuelse, at den sætter Staten som 
det Høieste, det Eneste, der har Gyldighed i sig selv. 
Den græske og romerske Historie har macchiavellistiske 
Træk i Ord saa vel som i Handling. At Macchiavel- 
lismen ikke desto mindre er forskjellig fra den hedenske 
Statsbetragtning, følger af, at den har Christendommen, 
særlig Katholicismen, til Forudsætning. Naar en he- 
densk Sophist paastaaer, at Intet i og for sig er godt 
eller ondt, kan han dog paa en Maade undskyldes med, 
at den Samvittighed, han kjender, er et forblommet 
Væsen; men naar en Macchiavelli aabenlyst frem- 
sætter den samme Paaatand, da skeer det med Haan 
og Fomegtelse af den tydelig erkjendte Samvittighed. 

Naar en Statsmand i Oldtiden betragtede Samfundets^ 
Individer som retløse over for Staten og desaarsag ikke 
tog i Betænkning at oflfre dem i Tusindviis for en eller 
anden« politisk Hensigt, da bliver det Oprørende heri 
formildet ved Forestillingen om, at det Personlige* i 
Menneskeværd og Menneskeret endnu var hyllet i my- 
thiskTaage; men naar Macchiavellismen med utilsløret 
Anprisning af Falskhed, Forstillelse, Edsbrud og Broder- 
mord koldsindigt og følgestrengt udvikler den samme 
Grundtanke, da betyder det, at Idealet af Menneskets 
personlige Værd kun har viist sig i Dagens Lys, for 
med skamløs Frækhed at blive traadt under Fødder. 

Man kan indvende, at hverken den kirkelige eller 
den verdslige Politik nogensinde har vedkjendt sig^ 
Macchiavellismen endnu mindre gjennemført dens Conse- 
qvens. Men hvad betyder en saadan Indvending? At 
vedkjende sig Macchiavellismen ærligt og aabent, vilde 
jo være det Dummeste en Macchiavellist kunde gjøre. 
Hvad Gjennemf øreisen angaaer, kunne en Ludvig XI i 
Frankrig og en Ferdinand den Katholske i Spanien 
vel betragtes som talentfulde Forløbere i Praxis, 
og hvad Theorien selv angaaer, er det en Kjends- 
gjerning, at Katharina af Medicis, da hun blev for- 
mælet med Henrik IL, bragte Bogen om „Fyr- 
sten" med sig fra Italien. At hun har studeret den 
grundigt, og at Frugterne af hendes Studier have paa 
en glimrende Maade lagt sig for Dagen, særlig ved 
Blodbrylluppet i Paris (Bartholomæusnatten 1572), er 
bekjendt. Saa længe den verdslige Politik havde et 
religiøst Tilsnit, og Fanatismens Brintflamme forstær- 
kede Heden, var Temperaturen i høi Grad gunstig for 
Macchiavellismens Blomstring. 



96 

Det Kirkelige bødede paa det Verdslige, naar Fyr- 
sten øvede en tyrannisk Udaad, og Pavens hellige 
Haand afvaskede Blodpletten (det stokholmske Blodbad). 

I hvilken Grad Katholikeme havde Sands for 
Maccuiavellis Lære, bliver os klart, naar vi see, hvor 
skarpsindigt, fromt og snildt den blev opfattet og 
videre udviklet af Jesuiterne: Jesuitismen er, politisk 
forstaaet, en kirkelig anvendt Macchiavellisme. At 
den religiøse Macchiavellisme, endog uden Hensyn til 
det Kirkelige, er blevet tilegnet af Protestanterne, be- 
viser, hvor dybe Rødder den har i den menneskelige 
Natur. Da Karl X (Gustav) havde brudt Roskilde- 
freden, og i den Hensigt at tilrane sig Danmark-Norge 
var landet med sin Flaade ved Korsør, istemte han 
Psalmen: „Paa dig jeg haaber, o Herre kjær!" Kan 
det lykkes en Fyrste at krænge sin protestantiske Sam- 
vittighed i den Grad, at Gud i Himlen selv bliver 
Macchiavellist , da kan han ogsaa med Karl Gustav 
uden at blues tale om sine Erobringer som „Gaver, han 
skylder Guds Naade." I denne Politiks Aand har Karl 
Gustavs fortrolige Ven Schlippenbach i Fortrolighed 
meddeelt Kurfyrste Frederik Vilhelm afBrandenborg en 
opbyggelig Fortolkning af Naadens Aabénbaring i Poli- 
tiken: „Gud aabenbarer ikke mere sin Villie for Fyr- 
sterne igjennem Propheter eller Drømme; men naar der 
viser sig en god Leilighed til at skade Naboen, bør 
det holdes for et guddommeligt Kald." — Den store 
Kurfyrste har uden al Tvivl følt sig saa opbygget ved 
Fortolkningen, at han ikke har seet nogen Hindring 
for en oprigtig Union mellem Lutheranere og Refor- 
meerte. 

Vel fremkom der i Litteraturen efterhaanden en 
Deel moralske Gjendrivelser afMacchiavellisLære; men 
Praxis var stærkere end Theorien. Det gjælder ikke 
mindst om den brandenborgske Praxis. Frederik II. af 
Preussen skrev i sin Ungdom en Antimacchiav^Ui, et 
Skrift fuldt af dydig Indignation over de umoralske Grund- 
sætninger; men Preusserkongen, hvis politiske Sam- 
vittighed i det Hele synes at have befundet sig i en 
noget mythisk Tilstand, kom netop ved dette Ungdoms- 
arbeide til at bryde Staven over Grundsætninger, ved 
hvis snilde Anvendelse han siden som Schlesiens Erobrer 
og Syvaarskrigens Helt skulde glimre i Historien. Denne 
Inconseqvens er fra et macchiavellistisk Synspunkt for 
Øvrigt ret opnseqvent. 

I vort Aarhundrede kan vel Macchiavellismen 
gjennemsnitlig siges at være i Aftagende. Kun nu og 
da er det Umoralske i Politiken kommet til Gjennem- 
brud paa oprørende Maade. For ikke at komme Nu- 
tiden for nær og oprive de Saar, som endnu bløde, 
ville vi indskrænke os til at minde om Engellændernes 
Overfald paa Kjøbenhavn 1807. Dette Skridt var for 
den naturlige Følelse saa oprørende, at en dansk Digter 
endog har villet gjøre os anskueligt, hvilken Misbilli- 
gelse det maatte vække hos selve det engelske Folk. 
Bekjendt er Sangen om den engelske Eaptain: „med 
Lyst jeg raabte: Gud og Kong Georg! Hvergang jeg 
fyred paa Napoleons Brigger, Men her jeg næsten 
græde maa af Sorg: Paa Røveri jo nu vor Flaade lig- 
ger. — Seil I! jeg lyder ikke Kongens Bud, Men gaaer 
paa andre Eventyr og Reiser, Der staaer i Skriften: 
Du skal lyde Gud Meer selv, end Du skal lyde Romas 
Keiser!« 

7 

Det være med Sagnet, som det vil; vist er det, at 
den engelske Politik ikke viste sig Macchiavellismen 
uværdig. Til et saa stort Hverv udkræves der Mænd 
af den rette Skole. Det engelske Ministerium havde i 
Sir Brook Taylor og Sir Francis Jackson netop to saa- 
danne Hædersmænd. Sir Brook Taylor havde allerede 
et Navn i den store Verden. ,,Han havde nemlig tid- 
ligere, da han repræsenterede England i Kassel, deel- 
taget i Forsøgene paa at myrde Førsteconsul Bona- 
parte"; Øiemedet helliger Midlet. Hvad Sir Francis 
Jacksons fremtrædende Personlighed angaaer, har en af 
vore yngre Historikere*) leveret en Karakteristik, der 
fortjener at læses. Som en Deus machina (en Gud af 
en Maskine) optræder denne diplomatiske. Agent plud- 
selig i Kiel og aabenbarer Kronprinds Frederik Eng- 
lands skjulte Planer. Han „begyndte sit Budskab med 
den Erklæring, at den engelske Regjering havde for- 
skaffet sig paalidelige Vidnesbyrd om, at Napoleon 
vilde tvinge Danmark til at lukke sine Havne for Eng- 
lænderne og til at tage Deel i Fastlandsspærringen. 
Saa vel Storbritanniens Interesse og Sikkerhed som 
Danmarks Selvstændighed fordrede, at Hoffet iKjøben- 
havn traadte i et inderligt Forhold til England og sam- 
tykkede i, at dets Flaade blev ført til England, førend 
Frosten havde indespærret den i Havnen, for at den 
kunde være bes^tet mod Napoleons Efterstræbelser." 
Han forsikkrede høitideligt, „at Flaaden skulde blive 
tilbagegiven, naar Freden var sluttet." Han tilbød 
Kronprindsen et nøie Forband med Storbritannien, 



•) Alex. Thorsøe l)en danske Stats politiske Historie. Første 

Garantier o. s. v., og tilføiede endelig, „at hvis den 
danske Regjering ved et saadant Skridt frygtede for at 
bringe sig i en farlig Stilling over for Frankrig, saa 
maatte den dog ikke glemme, at den engelske Styrke, 
der nu laa foran Kjøbenhavn, var saa betydelig, at det 
godt kunde see ud, som om den havde givet efter for 
Tvang, hvortil England iøvrigt vilde tye, dersom Dan- 
mark ikke gik ind paa dets Planer." — Forslag af et 
saa fyndigt Indhold maatte naturligviis fremsættes i en 
tilsvarende fyndig Form, og Sir Francis Jackson var en 
Mester i den fyndige Form. Der berettes, „at Jackson 
i Begyndelsen ikke sagde andet end „De" til Kron- 
prindsen, hvorpaa denne spurgte, om han ikke vidste, 
hvem det var, han talte med, at det var en Prinds, 
Kongen af Danmarks Søn, hvorpaa Jackson blev noget 
høfligere" o. s. v. 

Den yderliggaaende Brutalitet, hvormed Macchia- 
vellismens Apostle ved denne Anledning meldte sig, 
havde desværre til Følge, at Ærlighedens og Moralite- 
tens værdige Repræsentant, den ædle Eronprinds, ikke 
var i Stand til at komme til politisk Besindelse, før 
det var for sildigt. „Kronprinds Frederik burde vistnok 
have søgt at vinde Tid ved at knytte Underhandlinger 
med Jackson, indtil den franske Regjerings Hensigter 
vare blevne ham bekj endte. Han vilde da, naar dette 
var skeet, være kommet til den Erkjendelse, at Kei- 
serens Planer med Hensyn til Danmark vare lige saa 
stridende mod Folkeretten og lige saa lidt lode sig 
forene med den danske Regjerings frie Selvbestemmelses- 
ret som det britiske Kabinets. Kronprindsen havde da 
bragt i Erfaring, at Napoleon med Troppeconcentrerin- 

gen ved Holsteens Grændse, ganske forbandt den samme 

7* 

Tanke, som det engelske Ministerium med Flaadens 
Samling i Øresundet, og det vilde saaledes have staaet 
aldeles klart for ham, at de to Magter i lige høi Grad 
vare ledede af Egennytte, og at de begge med lige stor 
Hensynsløshed og Tilsidesættelse af Danmarks Handle- 
frihed kun gjennem Vold og Tvang søgte at føre deres 
egen Villie igjennem. Men Kronprinds Frederik indlod 
sig slet ikke i Underhandlinger med Jackson, og kan 
man end ikke beundre hans „diplomatiske Kløgt ^, saa 
faaer man et desto mere tilfredsstillende Indtryk af hans 
moralske Earakteer. „Han erklærede — hvad der i 
hiin Tid, da politiske Voldshandlinger hørte til Dagens 
Orden, klang besynderligt — at der neppe i Historien 
fandtes noget Exempel paa et Angreb som det, hvor- 
med man vovede at true Danmark, han udtalte, at man hos 
de barbariske Stater kunde vente at finde større Rede- 
lighed end hos den engelske Regjering, paa hvis Hjælp 
man ikke engang kunde stole, selv om den var Forbunds- 
fælle. Da Sir Francis Jackson nedlagde Indsigelse mod 
denne Udtalelse, yttrede Kronprinds Frederik, at den 
Mand, der havde moralsk Mod til at paatage sig en 
Sendelse som hans, maatte ogsaa kunne taale at høre 
Alt; da det engelske Sendebud forsikkrede, at Eng- 
land med Penge vilde erstatte Danmark den lidte 
Skade, blev han afbrudt med de navnkundige Ord : „Og 
hvormed vil man erstatte Danmarks Ære?" 

Macchiavellismen indskrænker sig ikke til visse 
Statsforfatninger; den trives omtrent lige godt i dem 
alle. — Demokraterne ville gjerne bilde os ind, at naar 
Flertallet kommer til Roret, saa vil de store Uret- 
færdigheders sidste Time slaae, og Politik og Samvittig- 
hed broderlig favne hinanden; thi under Fleertalsregi- 

mentet skal det gaae ærligt til med Midler ogØiemed. 
Hvor det er skjønt, naar man blot kunde troe det! 
Men desværre, Historien lærer, at Macchiavellismen 
netop i Fleertalsmagten har en gammel Forbundsfælle, 
og det er Parti-Aanden. „Den, der vil Øiemedet, maa 
ville Midlerne; Midlet er godt, naar det fører til 
Maalet." Partiet gjør de Enkelte til Midler, bruger 
dem, saa længe de tjene dets Øiemed, og kaster dem 
bort, naar det ikke behøver dem længere. Omvendt 
gjøre Deeltagerne igjen Partiet til Middel, og forlade 
det, naar de have brugt det som Skammel. Det er 
just det Liberale, det ægte Frisindede ved Parti- 
Aanden, at dens Krav paa de Deeltagendes indbyrdes 
Enighed ingenlunde ere nærgaaende. Den er langt fra 
at forlange, at Partiets Medlemmer skulle være enige 
om noget saa væsenligt Indvortes, at det kunde genere 
Samvittigheden; det er nok at de ere enige om et eller 
andet Udvortes, som at styrte et Ministerium, at hjælpe 
deres Førere til Magten, at tage Hevn over Modstan- 
dere o. desl. Ethvert saadant udvortes Øiemed er i 
Reglen kun et Middel for andre og høiere Øiemed. 
Enhver i Partiet kan da frit gaae omkring og kjæle 
for sin Samvittighed og bilde den ind, at de Smaakneb, 
Partiet nu og da tillader sig, kun ere uskyldige Fif, 
hvorved man baner en Vei for Aanden. Vel er der 
Mange i Partiet, som endnu ikke have Aanden, men 
Partiet er jo ogsaa kun en Overgang, et Middel. Vel 
ere nogle af de Midler, Partiet anvender, maaskee ikke 
ganske lovlige, og vilde neppe fortjene Samvittighedens 
Bifald, hvis det var Modstanderne, der brugte dem; 
men man kan — i Betragtning af den politiske Situation 
tillade sig Adskilligt, naar det skeer i et godt Øiemed. 

„Modstanderne have — lykkeligviis — intet godt Øiemed. 
Der er i, hvad de sige og gjøre, vist nok Noget, vi 
vilde finde rigtigt, dersom det var os, der sagde det, 
os selv, der gjorde det, men fra Modstandernes Side er 
det — paa Grund af den politiske Situation — lige 
fuldt ufornuftigt og uhæderligt; thi Sagen er, at Par- 
tiets Modstandere uden Undtagelse ere Idioter." Ved 
slige Betragtninger kan en skikkelig Mand let faae sin 
Samvittighed chlorof ormeret, endog i den Grad, at selv 
de dristigste Operationer med den politiske Kniv ikke 
volder den Smerte. Det er den allerbetænkeligste Art 
af Macchiavellisme. 

Da Herkules, beretter Mythen, paa sit vestlige Tog 
kom til Lybien, stødte han paa Kæmpen Antæus, hvis 
Grusomhed mod de Fremmede gjorde ham til et sandt 
Uhyre. Antæus tvang nemlig de Ankomne til at brydes 
med sig, og naar han havde overvundet dem, kvalte 
han dem og plantede Hovedpanderne op omkring sin 
Bolig. Det, der gjorde ham uovervindelig i Kampen, 
var hans Moder, Jorden, hvorved hans Kraft for- 
dobledes. Men Herkules greb ham med Armene om 
Livet og holdt ham svævende i Luften, indtil han; 
kvalt ved Heltens Kraft, opgav sin Aand. — Macchia- 
vellismen er som Kæmpen Antæus; den kan ikke be- 
seires ved blot verdslige Kræfter; thi Verdsligheden er 
dens Moder, dens inderste Væsen er det selvisk Verds- 
lige. Skal Uhyret kvæles, da maa det løftes op i Reli-. 
gionens og Sædelighedens Sphære, i den Luftkreds, 
hvori Samvittigheden aander, og holdes deroppe af mæg- 
tige Arme. Ingen diplomatisk Kunstner og intet poli- 
tisk Geni formaaer at holde Stand mod Uhyret; det 
blænder de Kløgtige med deres egen Kløgt og kvæler 

de Stærke i kvalme Dunster. Skal der gives nogen 
Magt paa Jorden, som formaaer at gribe Uhyret om 
Livet og holde det svævende i Luften, da maa det være 
Folke-Aanden, naar den rigtig vaagner. Folke-Aanden er 
en Herkules af moralske Kræfter, en virkelig Aand i et 
aandeligt virksomt Folk. Det er en Helt, der gaaer 
ærlig til Værks; i hans Bannermærke staaer Menneske- 
lighedens Krav med luende Skrift, og Verdslighedens 
List og Politikens Underfundighed maa skamfuld bøie 
sig derunder. Kommer han en Gang paa sit Tog til 
Brydekampen, da vil han sikkert bruge redelige, om 
just ikke lemfældige Midler: han vil kue den smaalige 
Trods, lufte ud i Partiernes Leire og rense den belem- 
rede Stat, som hans mythiske Forgænger fordum 
rensede Augias' Stald. 

